title: Naruto Uzumaki

text:
Naruto Uzumaki () on manga ja animesarja Naruton päähenkilö. Naruto on hyvin suosittu hahmo ja hän onkin ollut yleisöäänestysten kärkikaksikossa viitenä ensimmäisenä Shonen Jump -lehden äänestyksessä vieden kärkipaikan kahdesti. Kuudentena kertana hänet kuitenkin äänestettiin neljänneksi.
Naruto-nimi voi tarkoittaa pyörrettä ja on nimenä myös pilkotulle kamabokolle, jossa on vaaleanpunainen pyörre keskellä. Sitä käytetään ramenin täytteenä, mikä on myös Naruton lempiruoka. Naruto on myös Japanissa lempinimi @-merkille.


title: Naruto Uzumaki

text: Sukunimi Uzumaki viittaa kolmiulotteiseen spiraaliin. Spiraalit ovat muutenkin keskeistä Naruton elämässä sillä muun muassa Konohan symbolissa, Naruton takissa ja hirviöketun sulussa esiintyy spiraaleita. Lisäksi se esiintyy yhdessä Naruton tärkeimmistä iskuista, Rasenganissa (vapaasti suomennettuna "Spiraalipallo").


title: Naruto Uzumaki

text: 10. lokakuuta on Naruton syntymäpäivä ja samana päivänä järjestettiin "Terveyden ja liikunnan päivä" Japanissa, kun hahmoa luotiin. Tämä vapaapäivä oli täynnä urheilua ja sopi yliaktiivisille lapsille.


title: Naruto Uzumaki

text: Masashi Kishimoto, mangasarjan luoja, on kertonut haastattelussa, että hänen lapsuutensa oli samanlainen kuin Naruton.


title: Naruto Uzumaki

text: Naruto syntyi 10. lokakuuta Konohaan, vanhempinaan Neljäs Hokage Minato Namikaze ja Kushina Uzumaki. Kun yhdeksän häntäinen kettudemoni Kyuubi hyökkäsi Konohaan, Neljäs Hokage sulki hirviön vastasyntyneen Naruton vartaloon.


title: Naruto Uzumaki

text: Huolimatta Neljännen Hokagen toiveesta siitä, että Naruto nähtäisiin sankarina, kyläläiset vihasivat nuorta lasta, koska hän kantoi demonia, joka oli hyökännyt heidän rauhalliseen kyläänsä. Naruto ei itse edes tiennyt tästä demonista ennen 12 ikävuottaan. Tämän takia hän oli ihmeissään muiden kyläläisten vihasta häntä kohtaan.


title: Naruto Uzumaki

text: Naruto kuitenkin ystävystyi ninja-akatemiassa opettavan Iruka Uminon kanssa. Vaikka Irukan omat vanhemmat kuolivat Kyuubin käsissä, Iruka ei syyttänyt Narutoa heidän kuolemastaan. Päinvastoin, Iruka hyväksyi Naruton ja saattoi olla ensimmäinen henkilö, joka todella uskoi häneen.


title: Naruto Uzumaki

text: Ennen akatemiasta valmistumistaan, Naruto halusi kaikkien hyväksyvän hänet. Hän kujeili ympäri kylää haluten ja myös maalasi graffiteja neljän Hokagen patsaisiin. Hän myös halusi tulla joskus Hokageksi, sillä sitten kaikki hyväksyisivät hänet.


title: Naruto Uzumaki

text: Naruto pärjää parhaiten kaksintaistelussa silloin, kun hänen puolellaan on tuhatkertainen miesylivoima ja yllätysetu.


title: Naruto Uzumaki

text: Naruto esiintyi sarjan alussa luuserina, sillä hän oli epäonnistunut kahdesti ninja-akatemian pääsykokeissa. Molempina kertoina syynä oli ollut kloonaustekniikka, jota hän ei osannut suorittaa oikein. Hänen kolmannella yrityksellään kävi samoin ja näytti siltä, että hänen täytyisi viettää vielä yksi vuosi akatemiassa. Mizuki kuitenkin ehdotti, että mikäli Naruto saisi käsiinsä tietyn käärön, hän oppisi sieltä tekniikoita ja läpäisisi kokeet. Mizuki kuitenkin huijasi Narutoa, sillä tämä käärö oli kielletty ja Mizuki halusi sen itselleen oppiakseen mahtavia kykyjä.


title: Naruto Uzumaki

text: Naruto onnistui ja Kolmannen Hokagen saadessa tietää tästä, hän lähetti vartijoita Naruton perään. Iruka löysi Naruton, joka oli lyhyessä ajassa oppinut jo varjokloonaustekniikan. Naruto kertoi hänelle Mizukista, joka saapuikin samalla hakemaan kääröä. Naruto ei tiennyt mitä tehdä, kun nämä kaksi ninjaa pyysivät saada käärön itselleen. Mizuki myös paljasti Narutolle, että tämän sisään on suljettu hirviökettu.


title: Naruto Uzumaki

text: Loppujen lopuksi Naruto päätyi Irukan puolelle ja käytti juuri oppimaansa tekniikkaa voittaakseen Mizukin. Tämän jälkeen Iruka antoi Naruton valmistua ninja-akatemiasta.


title: Naruto Uzumaki

text: Valmistuttuaan Naruto sijoitettiin Ryhmä 7:ään yhdessä Sakura Harunon ja Sasuke Uchihan kanssa ja heidän senseinään toimi Kakashi Hatake. Kolmikon välit eivät kuitenkaan olleet kovin hyvät sillä varsinkin Naruton ja Sasuken välillä oli jatkuvaa kilpailua.


title: Naruto Uzumaki

text: Kakashi järjesti kolmikolle kokeen, jossa testasi heidän yhteistyötään. Kolmikko ei työskennellyt lainkaan yhdessä ja lopulta Naruto sidottiin paaluun huijaamisesta. Kakashi antoi heidän kuitenkin lopulta päästä läpi.


title: Naruto Uzumaki

text: Tämän jälkeen Ryhmä 7 oli virallisesti valmis aloittamaan tehtävänsä. He tekivät aluksi pieniä tehtäviä, kuten karanneiden kissojen palauttamista omistajilleen ja rikkaruohojen kitkemistä. Naruto kuitenkin valitti tehtävien tylsyydestä Kolmannelle Hokagelle, joka lupasi heille C-tason tehtävän.


title: Naruto Uzumaki

text: Ryhmä 7:n täytyi suojella sillanrakentajaa. Ryhmä lähti yhdessä rakentajan kanssa kohti Aaltojen maata. He kokivat ensimmäisen vastoinkäymisensä jo pian matkaan lähdettyään, kun kaksi ninjaa hyökkäsi ryhmän kimppuun. Samalla heille selvisi tehtävän olevan oikeasti B-tasoa. Taistelussa Naruto jähmettyi, samalla kun Sasuke hoiti viholliset tyynesti.


title: Naruto Uzumaki

text: Naruto sai taistelussa kuitenkin haavan vihollisen myrkytetystä aseesta ja ryhmä päätti palata kylään Sasuken naureskellessa Naruton käyttäytymiselle. Turhautuneena Naruto iski kunainsa haavaansa valuttaen myrkyn ulos vannoen ettei jähmettyisi enää taistelussa.


title: Naruto Uzumaki

text: Seuraavassa taistelussa Zabuza Momochia vastaan, Naruto kuitenkin jähmettyi taas, mutta nähdessään sidotun haavansa ja muistaessaan lupauksensa, hän pääsi pelkonsa yli ja työskenteli yhdessä Sasuken kanssa vapauttaakseen Kakashin Zabuzan luomasta "vesivankilasta". Kaksikko työskenteli hyvin yhdessä ja onnistuivat vapauttamaan Kakashin, joka sitten voitti Zabuzan. Haku kuitenkin saapui pelastamaan Zabuzan valepuvussa.


title: Naruto Uzumaki

text: Ryhmä 7 jatkoi sillanrakentajan suojelua ja Kakashi päätti opettaa heitä käyttämään chakraansa kävelläkseen puuhun vaakatasossa. Sakura oppi tämän tekniikan heti, kun Sasuke ja Naruto eivät olleet lähelläkään onnistumista. Kaksikko kuitenkin motivoitui halutessaan voittaa toisensa ja oppi hallitsemaan tekniikan muutamassa päivässä. Harjoitusten aikana Naruto myös tapasi Hakun, jota ei kuitenkaan tunnistanut, ja kaksikko kävivät lyhyen keskustelun rakkaiden suojelemisesta.


title: Naruto Uzumaki

text: Myöhemmin Ryhmä 7 päätyi taistelemaan Zabuzaa ja Hakua vastaan sillalla. Kakashin taistellessa Zabuzaa vastaan, Sasuke ja Naruto taistelivat Hakua vastaan, joka vangitsi kaksikon luomaansa jääpeileistä muodostuneen vankilan sisään. Taistelussa Sasuke päätyy uhraamaan elämänsä suojellakseen Narutoa. Vihoissaan Sasuken kuolemasta, Naruto kutsui tietämättään Kyuubi:n chakraa ja voitti Hakun ollessaan sekaisin raivosta.


title: Naruto Uzumaki

text: Vaikka Naruto luultavasti aikoi tappaa Hakun, hän perääntyi saadessaan selville, että Haku oli sama henkilö, jonka oli tavannut metsässä. Haku, jonka elämällä ei ollut muuta tarkoitusta kuin suojella Zabuzaa ja täyttää tämän kaikki toiveet, pyysi Narutoa tappamaan itsensä. Naruton lopulta suostuttua, Haku vaistosi Zabuzan olevan vaarassa ja siirsi itsensä suojaamaan tätä kuollen Kakashin iskusta.


title: Naruto Uzumaki

text: Zabuza ei kuitenkaan piitannut Hakun kuolemasta, minkä johdosta Naruto suuttui hänelle huutaen Hakun vilpittömyydestä. Zabuza kuitenkin oikeasti välitti Hakusta eikä pystynyt enää salaaman sitä Naruton saarnan jälkeen. Kun Gatoo, joka oli määrännyt Zabuzan tappamaan sillanrakentajan ja samalla Ryhmä 7:n, saapui paikalle aikeissaan pettää hänet, Zabuza uhrasi oman elämänsä tappaen hänet. Viimeisenä toiveenaan Zabuza halusi kuolla Hakun vierellä.


title: Naruto Uzumaki

text: Tehtävän päätyttyä, Naruto vannoi, ettei hänestä tulisi tunteeton ase, kuten Hakusta.


title: Naruto Uzumaki

text: Palattuaan tehtävältään Aaltojen maasta, Ryhmä 7 ilmoitettiin Chuunin-kokeisiin. Tänä aikana Naruto sai useita uusia ystäviä entisistä vihollisistaan ja vahvistui paljon taisteluiden aikana.


title: Naruto Uzumaki

text: Kokeen ensimmäinen osa oli kirjoitettava ja se oli suunniteltu geninin tasoa haastavammaksi. Kokeen aikana Naruto kirosikin sitä, ettei osannut vastata yhteenkään kysymykseen. Hinata Hyuga, joka istui Naruton vieressä, antoi tälle luvan luntata paperistaan. Naruto melkein suostui, mutta lopulta kieltäytyi kiinnijäämisen pelossa eikä halunnut myöskään Hinatalle ongelmia.


title: Naruto Uzumaki

text: Lopulta kokeen järjestäjä kertoi esittävänsä viimeisen kysymyksen, mutta kertoi myös, että ne jotka vastaisivat siihen väärin, eivät voisi koskaan enää osallistua kokeisiin. Vastahakoisena luovuttamaan, Naruto kertoi kaikkien edessä, ettei luopuisi tai pelästyisi olevan hänen loppu elämänsä genin. Tämän jälkeen kokeen järjestäjä kertoi, että kaikki luokkaan jääneet pääsivät jatkamaan, koska koko kokeen salaisuus oli ollut ainoastaan uskaltaminen, rohkeus ja halu läpäistä koe.


title: Naruto Uzumaki

text: Chuunin-kokeen toisessa vaiheessa ryhmät lähetettiin "Kuoleman metsään" mukanaan joko taivas- tai maakäärö ja heidän tarkoituksenaan oli saada toinen käärö joltain toiselta ryhmältä. Testin aikana Sasuke ja Sakura kohtasivat Orochimarun, yhden legendaarisista Sannineista, samalla kun tämän lemmikkikäärme, Manda, oli syönyt Naruton. Orochimaru käytti kaksikkoon tekniikkaa, joka lamaannutti heidät pelosta.


title: Naruto Uzumaki

text: Naruto, joka ei ollut tekniikan alaisena, tappoi käärmeen varjoklooniteniikallaan, ja hyökkäsi myös toisen Orochimarun käärmeen kimppuun suojellen pelosta lamaantunutta Sasukea. Tällöin Sakura ja Sasuke näkivät myös ensimmäisen kerran Naruton jinchuuriki muodon , ketun jolla oli tosin vasta yksi häntä, mutteivat ymmärtäneet tätä. Orochimaru kuitenkin tajusi Naruton voimat ja sulki hirviöketun chakran samalla tainnuttaen Naruton. Orochimarulla ei kuitenkaan ollut aikeita tappaa kolmikkoa vaan ainoastaan purra Sasuken niskaan kirottu sinetti ja poistua.


title: Naruto Uzumaki

text: Tämän jälkeen Sakura alkoi hoitamaan kahta taintunutta ryhmäläistään ja puolustamaan heitä taistelussa muiden geninien avulla. Lopulta Ryhmä 7 oli taas täydessä kunnossa ja tapaamansa Kabuto Yakushin avulla sai käärönsä ja läpäisivät toisen kokeen.


title: Naruto Uzumaki

text: Kolmas ja viimeinen koe koostui yksinkertaisesti kaksintaisteluista. Koska osallistujia oli vielä jäljellä paljon, järjestettiin kuitenkin karsinnat.


title: Naruto Uzumaki

text: Naruto päätyi taistelemaan Kiba Inuzukaa vastaan kaikkien ajatellessa, että Naruto on tätä paljon huonompi. Kiba myös haukkui Naruton ajatusta päästä Hokageksi, mutta Naruto otti tyynesti kaiken vastaan. Pitkän taistelun jälkeen Naruto onnistui voittamaan Kiban varjokopioidensa avulla.


title: Naruto Uzumaki

text: Naruto myös seurasi innoissaan muiden taisteluja ja hänelle merkittävin oli Hinatan taistelu Nejia vastaan. Taistelussa Neji haukkui Hinataa klaaninsa epäonnistumiseksi ja vihastutti Naruton. Hinatan hävittyä, Naruto yritti hyökätä Nejin kimppuun, mutta Rock Lee esti häntä. Naruto vannoi voittavansa Nejin, mihin hänelle tulikin mahdollisuus, sillä varsinaisissa otteluissa Naruto tulisi taistelemaan ensimmäisenä Nejiä vastaan. Tällöin taisteluihin oli kuitenkin annettu valmistautumisaikaa kuukausi.


title: Naruto Uzumaki

text: Toivoen saavansa paljon harjoittelua ennen otteluita, Naruto yritti pyytää apua Kakashilta. Hän kuitenkin oli kiireinen kouluttaessaan Sasukea ja antoi Ebisun kouluttaa Narutoa, jota tämä järjestely ei tyydyttänyt. Ebisu alkoi opettaa Narutoa kävelemään veden päällä, mutta tämä keskeytyi Ebisun nähdessä miehen kurkistelemassa naisten kylpyyn. Ebisu ajatteli antaa tälle opetuksen ja hyökkäsi, mutta mies paljastuikin legendaariseksi Jiraiyaksi, jonka sammakko tainnutti Ebisun.


title: Naruto Uzumaki

text: Vakuuttuneena Jiraiyan taidoista, Naruto pyysi hänen opetustaan, mutta Jiraiya kieltäytyi. Hän kuitenkin perverttinä suostui lopulta Naruton muutettua itsensä kauniiksi, alastomaksi naiseksi.


title: Naruto Uzumaki

text: Jiraiya onnistui opettamaan Narutolle vedellä kävelyn ja poisti myös Orochimarun asettaman sulun hirviöketun chakralle. Jiraiya opetti Narutolle myös sammakoiden kutsumisen Kyuubin chakran avulla. Aluksi Naruto onnistui kutsumaan ainoastaan nuijapäitä, mutta lopulta onnistui kutsumaan suuren Gamabuntan, joka ei kuitenkaan hyväksynyt Narutoa mestarikseen.


title: Naruto Uzumaki

text: Päivää ennen taisteluiden alkamista, Naruto ja Shikamaru keskeyttivät Gaaran yrityksen tappaa sairaalassa olleen Rock Leen, jonka oli yrittänyt aiemmin jo tappaa karsinnoissa. Keskustellessaan, Naruto sai tietää, että Gaaran sisällä oli myös Jinchuriki ja kaksikon historia on melko samanlainen. Gaaralla oli kuitenkin ainoastaan yksi henkilö, joka oli tunnustanut hänet, mutta hänkin oli lopulta päätynyt yrittämään tappaa Gaaran. Tämä oli sekoittanut Gaaran pään ja oli päättänyt taata olemassaolonsa tappamalla muita. Gaara aikoi sitten tappaa Naruton ja Shikamarun, mutta heidän onnekseen Might Guy (Rock Leen opettaja) astui huoneeseen lopettaen taistelun.


title: Naruto Uzumaki

text: Taistelut alkoivat ja Naruto taisteli Nejia vastaan. Naruto yritti hyökätä hänen kimppuunsa, mutta Neji torjui tämän jokaisen iskun helposti. Neji päätti lopettaa taistelun sulkemalla Naruton chakrapisteet, mutta Naruto kykeni kaikkien ihmeeksi toimimaan liikkeen jälkeen. Tämän jälkeen Naruto kutsui Kyuubin chakraa ja voitti Nejin.


title: Naruto Uzumaki

text: Tämän taistelun jälkeen käytiin vielä muutama ottelu ennen kuin ääni- ja hiekkaninjonen Konohan hyökkäys alkoi. Kakashi lähetti Naruton, Sakuran, Shikamarun ja Pakkunin Sasuken perään, joka oli lähtenyt jahtaamaan Gaaraa, Temaria ja Kankuroa. Jossain vaiheessa matkaa Shimaru päätti jäädä pidättelemään heitä jahtaavia äänininjoja


title: Naruto Uzumaki

text: Saavutettuaan Gaaran, Naruto ei kuitenkaan halunnut hyökätä tämän kimppuun. Kun Gaara kaappasi Sakuran puuta vasten hiekalla, Naruto kuitenkin hyökkäsi. Sasuke ei kuitenkaan voinut auttaa kirousmerkkinsä takia. Koska ainoa keino poistaa hitaasti puristuva hiekka-ansa Sakuran ympäriltä olisi voittaa Gaara, Naruto taisteli kovasti vahingoittaen Gaaraa, joka oli alkanut muuttua hiljalleen hirviöksi.


title: Naruto Uzumaki

text: Kun Gaara muuttui kokonaan Shukaku-hirviön muotoon, Naruto kutsui Gamabuntan avukseen. Yhdessä he saivat Gaaran normaaliin muotoonsa, mutta lopulta sekä Gaara että Naruto makasivat uupuneina maassa. Naruto ryömi Gaaran luokse kertoen tietävänsä yksinäisyyden tuskan, muttei antaisi Gaaran tappaa ystäviään. Tämän jälkeen Gaaran kumppanit saapuivat, mutta Gaara kielsi heitä hyökkäämästä Naruton ja Sasuken kimppuun vaan poistuivat yhdessä.


title: Naruto Uzumaki

text: Kolmas Hokage oli kuollut Konohan taistelussa ja Jiraiyaa pyydettiin viidenneksi Hokageksi. Hän kuitenkin kieltäytyi ja ehdotti Tsunadea lupautuen etsimään hänet. Vanhimmat ehdottivat, että muutama ANBU-joukkojen jäsen lähtisi hänen mukaansa, mutta Jiraiya kieltäytyi sanoen haluavansa mukaansa ainoastaan Naruton.


title: Naruto Uzumaki

text: Myös kaksi Akatsukin jäsentä, Itachi Uchiha ja Kisame Hoshigaki, etsivät Narutoa, mutta eivät uskaltaneet hyökätä Jiraiyan ollessa paikalla. He hypnotisoivat kauniin naisen houkuttelemaan Jiraiyan pois ja aikoivat sillä aikaa kaapata Naruton. Itachista kuullut Sasuke kuitenkin saapui paikalle hyökäten isoveljensä kimppuun. Itachi kuitenkin voitti hänet helposti, mutta samalla Jiraiya saapui käyttäen tekniikkaa, jonka takia Itachi ja Kisame joutuivat lopulta pakenemaan.


title: Naruto Uzumaki

text: Kun Akatsukista ei ollut enää pelkoa, Jiraiya alkoi opettaa Narutolle uutta voimakasta tekniikkaa, Rasengania, joka oli Neljännen Hokagen kehittämä A-tason tekniikka. Sen luomiseen ei tarvita muuta kuin chakran hallintaa, mikä on tosin hyvin hankalaa ja jopa Neljännellä Hokagella meni liikkeen oppimiseen kolme vuotta. Koska Naruton täytyi oppia tämä liike itse, Jiraiya jätti hänet harjoittelemaan etsien itse tietoa Tsunadesta.


title: Naruto Uzumaki

text: Samoihin aikoihin Tsunade tapasi Orochimarun, joka pyysi Tsunadea parantamaan hänen kätensä, jotka Kolmas Hokage oli muuttanut toimintakyvyttömiksi taistelussa. Vastapalvelukseksi Orochimaru lupasi herättää Tsunaden kuolleen veljen ja rakastajan henkiin. Hän lupasi myös antaa Tsunaden pohtia asiaa viikon.


title: Naruto Uzumaki

text: Kun Jiraiya ja Naruto tapasivat Tsunaden ja Naruto sai kuulla, että tämä olisi mahdollisesti seuraava Hokage, hän ei voinut uskoa sitä todeksi ja haastoi Tsunaden taisteluun. Hänellä ei ollut kuitenkaan mahdollisuuksia niin mahtavaa vastustajaa vastaan ja Tsunade piti Naruton kurissa yhdellä sormella. Naruto päätti yrittää Rasengania Tsunadeen, vaikkei ollut oppinut tätä täysin. Tsunade kuitenkin väisti alkaen valittaa Jiraiyalle, ettei tämän pitäisi opettaa Narutolle liikettä, jota tämä ei oppisi koskaan hallitsemaan. Naruto kuitenkin väitti, että kykenisi oppimaan liikkeen kolmessa päivässä. Naruton persoona muistutti Tsunadea kuolleista rakkaistaan ja hän päätti suostua vetoon antaen Narutolle viikon aikaa liikkeen harjoitteluun. Naruton voittaessa Tsunade hyväksyisi, että tästä tulisi Hokage ja antaisi hänelle todella arvokkaan kaulakorun, joka kerran kuului Ensimmäiselle Hokagelle.


title: Naruto Uzumaki

text: Naruto harjoitteli koko viikon, muttei oppinut tekniikkaa. Heidän vetonsa kuitenkin keskeytyi, kun Orochimaru saapui avustajansa, Kabuton, kanssa kysymään Tsunaden päätöstä. Tsunade kuitenkin petti heidät ja aloitti taistelun Jiraiyan, Naruton ja Shizunen avustamana. Naruto jäi ulos taistelusta, mutta tuli Tsunaden avuksi Kabuton yritettyä tappaa hänet.


title: Naruto Uzumaki

text:
Taistelun aikana Naruto viimein oppi Rasenganin käyttäessään varjokloonia sen luomiseen. Hän iski tällä sitten Kabutoa, joka kuitenkin taitojensa avulla selvisi ainoastaan pahoilla vaurioilla eikä kuollut. Samalla Kabuto oli iskenyt Narutoa pahasti, joka kuitenkin selvisi Tsunaden parantavien voimien avulla. Naruto pysyi tajuissaan sen aikaa, että ehti sanoa voittaneensa vedon.
Pian sen jälkeen Sasuke Uchiha päätti lähtä Orochimarun mukaan sillä ehdolla että saisi todella vahvat voimat ja kun Orochimaru lupautui Naruto päätti lähtä hakemaan Sasuken takaisin konohaan.


title: Naruto Uzumaki

text: Palattuaan Konohaan, Tsunade paransi Sasuken haavat, jotka hän oli saanut taistelussa Itachia vastaan. Tuntiessaan kateutta ja vihaa, Sasuke haastoi Naruton kaksintaisteluun sairaalan katolla.


title: Naruto Uzumaki

text: Heidän taistelunsa oli lyhyt ja päättyi, kun molemmat käyttivät kaikkein voimakkaimpia iskujaan toisiinsa. Kakashi kuitenkin astui väliin lopettaen taistelun ennen kuin vahinkoa sattui ohjaten kaksikon iskut vesisäiliöihin. Aluksi näytti siltä, että Sasuke olisi tehnyt enemmän vahinkoa, sillä Naruton säiliössä oli ainoastaan pieni reikä edessä. Myöhemmin kuitenkin paljastui, että Naruton hyökkäys oli aiheuttanut suuren räjähdyksen säiliön toiselle puolelle.


title: Naruto Uzumaki

text: Pian tämän jälkeen Orochimarun neljä seuraajaa saapuivat kutsumaan Sasukea Orochimarun luokse tarkoituksenaan muuttaa hänestä Orochimarun uusi ruumis. Sasukelle he kuitenkin kertoivat, että tämä saisi mahtavia voimia mikäli liittyisi heihin ja Sasuke suostuikin.


title: Naruto Uzumaki

text: Saatuaan tietää tästä, Tsunade lähetti joukon Shikamarun johtamia geninejä heidän peräänsä, joiden mukana myös Naruto oli. Muiden pidätellessä Orochimarun seuraajia, Naruto pääsi uudelleensyntyneen Sasuken luokse. Kumminkin myöhemmin Hiekka kaupungin Gaara, Kankurou ja Temari saapuivat auttamaan Shikamarua ja muita, mutta ei Narutoa. Kaksikko aloitti taistelun, jossa Naruto käytti hirviöketun ja Sasuke kirousmerkkinsä voimia.


title: Naruto Uzumaki

text: Taistelun aikana Sasuke väitti ettei tarvitsisi ystäviä vaan voimaa tappaakseen Itachin. Naruto ei suostunut hyväksymään Sasuken päätöstä sillä Sasuke oli kuin veli hänelle eikä hyväksynyt tätä kieroutunutta ja itsetuhoista tietä, jonka hän oli valinnut. Lopulta molemmat käyttivät voimakkaimpia iskujaan toisiinsa, mutta Naruton isku ei osunut vaan ainoastaan Naarmutti Sasuken otsapantaa. Myöskään Sasuke ei käyttänyt iskuaan täysin, koska ei halunnut tappaa Narutoa ja tehdä niin kuin Itachi oli olettanut hänen tekevän. Pian sen jälkeen Sasuke jatkoi matkaa, ja Kakashi haki Naruton takaisin.


title: Naruto Uzumaki

text: Konohassa Naruto ajatteli ainoastaan Sasuken saamista takaisin. Jiraiyan aavistaessa Naruton aikeet, hän muisti omat epäonnistuneet yrityksensä pysäyttää Orochimaru muinoin. Hän otti Naruton mukaansa kaksi ja puoli vuotta kestäneelle harjoitukselle ettei tämä ajattelisi Sasukea koko ajan.


title: Naruto Uzumaki

text:
Naruton ystävyys Sakuran kanssa alkoi kivisesti. Sakura on ollut Naruton ihastus, valitettavasti hänelle, Sakura ei ole ajatellut häntä juuri lainkaan. Hänen huomionsa pyöri Sasuke Uchihassa.
Naruton tunteet Sakuraa kohti, ovat etääntyneet reilusti aikaharppauksessa. Hän ei tunnu olevan "lapsi" enää lainkaan. Naruto ja Sakura viettävät aikaa yhdessä, ja heillä näyttää olevan vielä lapsen omaisia piirteitä. Sakurasta tulee myös myöhemmin lääkintäninja joka hoitaa ryhmänsä haavoittuneita henkilöitä.


title: Naruto Uzumaki

text: Narutolla ja Sasukella on ollut ninja-oppilaasta asti ollut kilpailuhenkeä toisiaan vastaan. Aikaharppauksessa, Naruto ja Sakura lähtevät hakemaan Sasukea takaisin, mutta eivät onnistu tässä. Sasuke vahingoitti Team Kakashia, kun Yamato oli vielä sijaisessa. Hän käytti uuden Chidori-jutsunsa,joka vahingoittaa hänen lähellä olevat henkilöt. Yamato melkein kuoli, mutta hänen ensimmäisen hokagen tekniikoillaan hän selviytyi.


title: Superemäs

text: Superemäs on emäs, jonka emäksisyys on erittäin suuri. Tarkkaa määritelmää ei ole olemassa, mutta vertailukohtana käytetään yleisesti natriumhydroksidia. Tämä perustuu siihen, että hydroksidi-ioni OH on vahvin emäs, jota voidaan pitää vesiliuoksessa. Vahvempien emäksien liuottimena ei vettä voida käyttää, koska veden happamuuden takia ne alkavat neutraloida vettä happona, jolloin syntyy hydroksidi-ioneja.


title: Superemäs

text: Superemäksiä käytetään orgaanisessa kemiassa moniin tehtäviin. Tyypillisiä ovat alkoksidit kuten natriummetoksidi (NaOCH), jota valmistetaan syövyttämällä natriummetallia metanolilla, ja organometalliyhdisteet kuten butyylilitium. Nämä kykenevät poistamaan protoneja hiilestä, jolloin saadaan esimerkiksi natriumenolaattia.


title: Superemäs

text: Koska hydroksidi aiheuttaa monille karbonyyliyhdisteille emäskatalyyttista hydrolyysia, liuotin on monissa reaktioissa pidettävä vedettömänä.


title: Hermannit

text: Hermannit on kolmen yhteenkasvaneen saaren muodostama ja karikkojen ympäröimä saariryhmä Oulun satamien edustalla Oulunselällä Toppilansaaren länsipuolella Perämerellä. Saarten itäpuolitse kulkee 1,8 metrin vesiväylä.


title: Hermannit

text: Saaret ovat matalia, ja niiden korkeimmilla kohdilla kasvaa lehtimetsää. Hiekkaranta-alue sijaitsee keskimmäisen saaren itäosassa, ja saarista pohjoisin muuttuu pitkäksi riutaksi.


title: Hermannit

text: Saarella pesii merilintuja, ja se on muun muassa karikukkojen pesimispaikka. Saari on hiekkarantojensa vuoksi myös veneilijöiden suosima kohde.


title: Kiikki

text: Kiikki eli kinnerpuu oli puu, johon turkiseläin kiinnitettiin nyljettäväksi. Kiikki on jäänyt pois käytöstä, mutta kiikistä on tullut nykykieleen sanonta "olet kiikissä", joka tarkoittaa, että toinen on saatu kiinni. Kiikkiin joutumisella kuvataankin tilannetta, josta ei voi selvitä.


title: Kiikki

text: Kiikki oli alun perin puusta veistetty väkäpäinen köydessä riippuva orsi, johon teurastettu eläin pantiin takajaloistaan riippumaan nylkemistä ja suolistusta varten. Nykyisin kiikkinä käytetään teräskoukkuja etenkin isojen eläinten nylkemisessä, mutta esimerkiksi jäniksille ja pienille turkiseläimille puusta vuoltu kiikki on täysin käyttökelpoinen.


title: Dylan McDermott

text: Dylan McDermott (oikealta nimeltään Mark Anthony McDermott, s. 26. lokakuuta 1961 Waterbury, Connecticut) on yhdysvaltalainen näyttelijä. Hänellä on irlantilais-italialaiset sukujuuret.


title: Dylan McDermott

text: Hänen kuuluisin roolinsa on Bobby Donnellin rooli lakisarjassa "Oikeus ja kohtuus". Dylan McDermott on sen lisäksi näytellyt runsaasti myös elokuvissa kuten Julia Robertsin tähdittämässä elokuvassa "Teräskukat" (1989), Clint Eastwoodin tähdittämässä elokuvassa "Tulilinjalla" (1993), "Joulu Manhanttanilla" (1994), Neve Campbellin ja Matthew Perryn tähdittämässä elokuvassa "Tango kolmelle" (1999), "Texas Rangers" (2001), "Pahan sanansaattajat" (2007) ja "Olympos on valloitettu" (2013).


title: Dylan McDermott

text: McDermott avioitui näyttelijä Shiva Rosen kanssa vuonna 1995. Heillä on kaksi tytärtä Colette (s. 1996) ja Charlotte Rose (s. 2005). Pari ilmoitti asumuserostaan syyskuussa 2007. Dylan on seurustellut aikaisemmin myös Julia Robertsin kanssa. "People"-lehti valitsi Dylanin vuonna 1998 yhdeksi maailman kauneimmista ihmisistä.


title: Sadin

text: Sadin (murteissa myös "sain") on loukkupyydys metsäkanalinnuille ja jäniksille. Satimessa on viritetty ansalanka. Kun eläin liikuttaa lankaa, eläimen päälle putoaa kantta muistuttava puinen rakennelma.


title: Sadin

text: Satimen muodostaa 8-10 cm:n paksuisista, 1,5 metriä pitkistä pölkyistä tehty kansi, jota pitää koossa "yhdyspuu", "piena" eli "poikkipuolinen". Kansi viritetään puusta tehdyn haarukan varaan. Laukaisijana toimii ansalanka tai "varpa" eli ohut oksanvarpu. Lauenneessa satimessa kansi estää saaliseläimen joutumasta helposti haaskaeläimille kuten korpeille ja ketuille.


title: Sadin

text: Sana "sadin" tulee verbistä "sataa", joka on aikaisemmin tarkoittanut muutakin putoamista, kuin veden putoamista taivaalta.


title: Kyminkartano

text: Kyminkartano () on Kotkassa sijaitseva kartano, joka sijaitsee Koivulan kaupunginosassa Kymijoen Huumanhaaran varrella. Nykyinen päärakennus on 1790-luvulta. Alkuperäinen Kyminkartano sijaitsi Huumanhaaran toisella puolella nykyisen Kyminlinnan alueella.


title: Kyminkartano

text: Kyminkartanon synty ajoittuu noin vuoteen 1350, jolloin Viipurin linnanpäällikön, ritari Pietari Joninpojan veljenpoika, jaarli Erengisle Sunenpoika hankki omistusoikeuden joihinkin tiloihin Huuman- ja Korkeakoskenhaarojen alueella. Hän luovutti omistuksensa 1370-luvulla Ruotsin valtakunnan drotsille Bo Joninpoika Gripille. Bo Joninpoika laajensi aluetta kuningas Albrekt Mecklenburgilaiselta saamillaan läänityksillä ja ostamalla. Vuonna 1380 Bo Joninpoika lahjoitti Kyminkartanon Vadstenan luostarille. Luostari uskoi kaukana Vadstenasta olevan kartanon paikallisen valvonnan kuitenkin Viipurin linnanpäällikkö Erengisle Niilonpojalle. Linnanpäällikön tehtävänä oli toimittaa kartanon tuotto ja sen lampuotitilojen suoritukset luostarille. Kyminkartanon omistusoikeudet joutuivat Erengisle Niilonpojan linnanpäällikkyyden jälkeen 1390-luvulla kuitenkin kiistanalaisiksi Ruotsin sisäpoliittisista syistä.


title: Kyminkartano

text: Kartanon yhteyteen rakennettiin Pyhtään seurakuntaan kuulunut Kyminkartanon kappeli noin vuonna 1440, jossa kävivät suorittamassa jumalanpalveluksia ainakin ajoittain vuorotellen Pyhtään ja Vehkalahden kirkkoherrat tai heidän kappalaisensa.


title: Kyminkartano

text:
Kiistely luostarin ja Viipurin linnan välillä päättyi lopullisesti Kustaa Vaasan aikana. Kustaa Vaasa vieraili kartanossa Suuren Venäjän sodan aikana vuonna 1555, jonka jälkeen hän perusti Kyminkartanosta kuninkaankartanon. Kartanon tarkoituksena oli toimia mallitilana, joka tuottaisi muonaa sotaväen ja sen hevosten tarpeisiin ja toimisi myös sotaväen majoituspaikkana ja karjan ja hevosten kasvatuspaikkana.
Kartanosta tuli vuonna 1556 myös uuden voutikunnan eli Kymenkartanon läänin voutikunnan hallintokeskus. Läänin alueeksi vakiintui 1560-luvulla silloiset Pyhtää (Pyhtää ja Ruotsinpyhtää), Elimäen neljännes (Elimäki ja Anjala), Vehkalahti (Vehkalahti ja Sippola), Virolahti (Virolahti ja Miehikkälä) ja Valkealan lounaisosat. Kyminkartanon toiminta voutikunnan keskuksena loppui 1570. Kymenkartanon lääni muutettiin 1634 kihlakunnaksi.


title: Kyminkartano

text: Kyminkartanon ja sen lampuotiläänin maihin kuului 1680-luvulle saakka Kymin pitäjän Kymijoen länsipuolinen alue sekä Hovinsaari, Kolkansaari, Kotkansaari, Mussalo ja useita pienempiä saaria. 1790-luvulla Venäjän valtio lunasti kartanon rakennukset ja suuren osan sen maista Ruotsinsalmen ja Kyminlinnan linnoituksia varten, jonka jälkeen uusi päärakennus rakennettiin Kyminlinnaa vastapäätä Huumanhaaran toiselle puolelle.


title: Kyminkartano

text: Kartanon omistajina ovat olleet mm. Wrangel-, Clayhills-, Bruun- ja Naht-suvut.Kyminkartanon laajennuksen yhteydessä 1550–1560-lukujen vaihteessa useita pikkukyliä hävisi:Sen lisäksi Myllykylä, joka sijaitsi Hovinsaaren länsiosassa hävisi Kyminlinnan rakentamisen myötä.


title: Musiikin mestareita – Kaikki ikivihreät

text: Musiikin mestareita – Kaikki ikivihreät on vuonna 2003 julkaistu Annikki Tähden kokoelmalevy.


title: Grönlanninhanhikki

text: Grönlanninhanhikki ("Potentilla tridentata") on noin 10 senttimetriä korkea osittain aina vihanta pensas. Kiiltävässä, kovassa ja tummanvihreässä lehdessä on kolme kapeaa lehdykkää, joiden kärjissä on kaksi lovea, josta tulee lajinimi "tridentata" (’kolmihampainen’). Grönlanninhanhikki kukkii kesäkuussa pienin valkoisin kukin.


title: Grönlanninhanhikki

text: Ikivihreänä grönlanninhanhikki on hyvä lisä vaikkapa havuryhmään. Sitä käytetään myös peittokasvina valoisilla luiskilla sekä puiden aluskasvillisuutena. Kasvi viihtyy auringossa tai puolivarjossa paikassa, johon vesi ei jää seisomaan. Niinpä läpäisevä multamaa on sille ihanteellinen kasvualusta.


title: Femme fatale

text: Femme fatale [fam fatal] () on ranskankielinen termi, jota käytetään usein puhuttaessa kirjojen tai elokuvien naisesta, joka vastustamattomalla viehätysvoimallaan houkuttelee miehiä vaaraan. Petollinen femme fatale kietoo mystisellä vetovoimallaan miehet pauloihinsa ja onnistuu usein johtamaan heidät turmioon.


title: Mantereen hallitus

text:
Mantereen hallitus oli Suomen tasavallan 16. hallitus. Se oli Kansallisen Edistyspuolueen vähemmistöhallitus, jolle kertyi 238 hallituspäivää. Hallitus toimi 22. joulukuuta 1928 – 16. elokuuta 1929.
Sunilan maalaisliittolaisen vähemmistöhallituksen kaaduttua välikysymysäänestyksessä presidentti Lauri Kr. Relander tarjosi hallitusvastuuta ensiksi sosialidemokraateille, mutta nämä kieltäytyivät. Kieliriita halkaisi porvaripuolueiden rintaman, eikä Maalaisliitto ollut kokemansa nöyryytyksen jälkeen valmis uuteen yritykseen. Välikysymysnäytelmä oli ollut varsin vähän mieliä ylentävä ja se antoi vettä myllyyn Italian Benito Mussolinia ja Saksan ”kansallisia” ihailleelle poliittiselle äärioikeistolle, joka näki demokratian heikoksi ja parlamentarismin epäonnistuneeksi. Hallituspulasta selvittiin kuitenkin melko nopeasti Kouluhallituksen pääjohtajan Oskari Mantereen muodostettua hallituksen, jonka tukena eduskunnassa olivat vain hänen oman puolueensa Edistyspuolueen kymmenen kansanedustajaa; kaksi kokoomuslaista ministeriä olivat mukana ilman puolueensa tukea.


title: Mantereen hallitus

text: Mantereen hallitus näki tärkeimmäksi tehtäväkseen valtion virkamiesten yleisestä kehityksestä jälkeen jääneen palkkatason korjaamisen. Ajankohta ei kuitenkaan ollut asialle otollinen. Kesällä 1928 Suomea oli kohdannut katovuosi huonojen säiden vuoksi, mikä merkitsi elintarvikkeiden tuonnin kasvua. Samaan aikaan Neuvostoliiton tulo puutavaramarkkinoille ja satamalakot häiritsivät puolestaan tuotteiden vientiä ja seurauksena oli maksutasekriisi, rahamarkkinoiden kiristyminen ja korkokannan nousu. Tässä tilanteessa muut kansalaispiirit eivät halunneet kuunnella virkamiesten valituksia ja eduskunta torjui hallituksen palkankorotusesityksen, josta pääministeri oli tehnyt luottamuskysymyksen. Niinpä presidentti Relander päätyi hajottamaan eduskunnan ja määräämään pidettäviksi uudet vaalit. Virkamiesten palkkoja pidettiin melko vähäpätöisenä perusteena eduskunnan hajottamiselle, mutta tosiasiassa Relander halusi antaa porvaripuolueille näpäytyksen näiden kielikysymyksen vuoksi puutteellisesta yhteistyökyvystä. Ennen Mantereen hallituksen eroa Suomi liittyi kansainväliseen sodat kieltävään Kellogg–Briand-sopimukseen.


title: Yoshio Tani

text: Yoshio Tani (s. 1945 tai 1946) on japanilainen diplomi-insinööri, joka murhasi 21. huhtikuuta 1990 Siuntiossa kaksi suomalaista liikemiestä, Juhani Komulaisen ja Turkka Elovirran. Hänet tunnetaan tiedotusvälineissä "kultasurmaajana".


title: Yoshio Tani

text: Tani tuomittiin elinkautiseen vankeuteen, mutta armahdettiin 2006.


title: Yoshio Tani

text: Yoshio Tani kauppasi kahdensadan kilon kultaerää, jota oli muka säilytetty sota-ajoista lähtien jalkaväenkenraali Adolf Ehrnroothin kotona. Turkulainen liikemies Turkka Elovirta halusi ostaa kullan. Liikeneuvottelun välittäjänä toimi helsinkiläinen liikemies Juhani Komulainen.


title: Yoshio Tani

text: Tarina kullasta oli kuitenkin keksittyä. Tani odotti miehiä Pikkalan Golfkartanossa Siuntiossa. Hänellä oli mukanaan kullan sijasta pistooli, jolla hän ampui molemmat liikemiehet. Tämän jälkeen Tani anasti Elovirran mukana olleet viisi miljoonaa markkaa ja ajoi uhriensa ruumiit pois. Komulaisen ruumis löydettiin seuraavana päivänä Uutelantien varresta Helsingin Vuosaaresta ja Elovirran ruumis muutaman viikon kuluttua metsästä Hyvinkää-Mäntsälä-tien varresta Hyvinkäältä. Tanin vaimo toimi avunantajana ruumiiden kätkemisessä.


title: Yoshio Tani

text: Tani on aina kiistänyt murhat. Oikeudessa hän väitti, että syyllinen oli 30–40-vuotias saksalainen "Hans", jolle hän toimi autonkuljettajana. "Iltalehdelle" Tani ilmoitti "inhoavansa väkivaltaa".


title: Yoshio Tani

text: Hansin olemassaoloa ei kuitenkaan kyetty todistamaan. Sen sijaan todisteita Tania vastaan pidettiin riittävinä, ja hän sai Kirkkonummen kihlakunnanoikeudessa sekä Helsingin hovioikeudessa elinkautistuomion kahdesta murhasta, törkeästä ryöstöstä ja valuutan salakuljetuksesta. Tanin vaimo sai yhdeksän kuukauden ehdollisen tuomion osallistumisesta ruumiiden kätkemiseen.


title: Yoshio Tani

text: Tanin anastamista rahoista saatiin takaisin vuonna 1990 vain puolet, jotka löydettiin hänen omakotitalonsa keittiöstä. Loput rahat saatiin takaisin 1999. Tani yritti tuolloin vankilasta käsin saada haltuunsa loput ryöstösaaliista, jonka hän oli ennen kiinnijäämistään tallettanut sveitsiläiseen pankkiin. Tani värväsi avukseen suomalaismiehen, johon hän oli tutustunut Hämeen lääninvankilassa Kylmäkoskella. Tani lupasi suomalaiselle palkkiona kymmenen prosenttia rahasummasta. Suomalainen lähti vapauduttuaan 1999 rahanhakumatkalle Sveitsiin. Hän saikin Zürichissä haltuunsa japanilaisen tallettamat 2,5 miljoonaa markkaa (787 000 Sveitsin frangia). Setelit mukanaan suomalainen entinen vanki lähti matkaamaan junalla kohti Suomea. Matka sujui tavanomaisesti, kunnes juna saapui Puttgardeniin Saksan ja Tanskan rajalle. Siellä Saksan tulli kiinnitti jostain syystä huomionsa suomalaismieheen. Tullimiehet löysivät takin vuoriin kätkettynä paksun rahanipun. Saksassa suurta rahamäärää ihmeteltiin, mutta sitä ei voitu yhdistää mihinkään rikokseen. Selvittelyn jälkeen saksalaisviranomaiset laittoivat rahat miehen ilmoittamalle suomalaiselle pankkitilille, joka oli hänen vaimonsa nimissä. Suomessa ulosottomies pääsi kuitenkin väliin, sillä pariskunnalla oli runsaasti ulosottovelkoja. Mies yritti turhaan saada ulosottoa puretuksi. Siinä vaiheessa myös poliisi kiinnostui rahoista ja pääsi selville, että todellisuudessa kyse oli Yoshio Tanin ryöstösaaliista. Rahat on sittemmin palautettu murhatun kultakauppiaan yritykselle.


title: Yoshio Tani

text: Aikansa vankeudessa istuttuaan Tani pääsi avolaitokseen, josta presidentti Tarja Halonen hänet lokakuussa 2006 armahti. Tani oli vapautuessaan 60-vuotias.


title: Abdulqadir Bajamal

text: Abdulqadir Bajamal (arabiaksi عبد القادر باجمال; s. 1946) on jemeniläinen poliitikko, joka toimi maansa pääministerinä 31. maaliskuuta 2001 – 7. huhtikuuta 2007. Hän on Yleinen kansankokous -puolueen jäsen ja hänet nimitti pääministeriksi presidentti Ali Abdullah Salih. Ennen pääministerin virkaa Bajamal toimi Jemenin ulkoministerinä vuosina 1998–2001.


title: Abdulqadir Bajamal

text: Hänen edeltäjänsä oli Abdulkarim al-Iryani.


title: Kouvot

text: Kouvot on koripalloiluun erikoistunut urheiluseura, jonka kotikaupunki on Kouvola. Seura on perustettu vuonna 1964. Junioritoiminta on kasvanut 1990-luvulta alun jälkeen voimakkaasti. Seuran miesten edustusjoukkue pelaa Suomen pääsarjassa eli Korisliigassa ja on voittanut Suomen mestaruuden neljästi vuosina 1995, 1999, 2004 ja 2016. Edustusjoukkueen kotisalia, Mansikka-ahon koulun urheiluhallia, pidetään yhtenä sarjan parhaista areenoista. Myös yleisömäärät ovat aina 1990-luvun keskivaiheen nousuhuumasta lähtien kuuluneet sarjan suurimpiin.


title: Kouvot

text: Syksystä 2017 alkaen Kouvojen miesten edustusjoukkueen päävalmentajana toimii Jyri Lehtonen.


title: Kouvot

text: "Meneillään oleva kausi: Naisten Korisliiga 2018–19"


title: Kouvot

text: "Meneillään oleva kausi: Miesten I-divisioona 2018–19"


title: Kouvot

text: Korisliigan vuoden pelaaja


title: Kouvot

text: Korisliigan SM-finaalien paras pelaaja


title: Kouvot

text: Korisliigan vuoden ulkomaalaisvahvistus


title: Kouvot

text: Korisliigan vuoden tulokas


title: Kouvot

text: Korisliigan vuoden kehittynein pelaaja


title: Kouvot

text: Korisliigan paras kuudes pelaaja


title: Kouvot

text: Korisliigan vuoden valmentaja


title: Kouvot

text: Vuoden seurajohtaja


title: Kouvot

text: Vuoden I-divisioonapelaaja


title: Kouvot

text: Muut saavutukset


title: William Bateson

text: William Bateson (8. elokuuta 1861 – 8. helmikuuta 1926) oli brittiläinen luonnontieteilijä ja perinnöllisyystieteen perustaja. Bateson otti ensimmäisenä käyttöön genetiikka-sanan ja sen ohessa monia muita perinnöllisyystieteen termejä.


title: William Bateson

text: Bateson täydensi Gregor Mendelin uudelleen löydettyä perinnöllisyystieteellistä aineistoa ja tuki vahvasti hänen peruskäsitystään genetiikasta. Hän myös käänsi Mendelin työn englannin kielelle.


title: William Bateson

text: Bateson ei aluksi hyväksynyt havaintoja geenien ja kromosomien välisestä yhteydestä, mutta lopulta vuonna 1922 myönsi olleensa asian suhteen väärässä nähtyään Thomas Hunt Morganin kokeet banaanikärpästen parissa.


title: William Bateson

text: Gregory Bateson (1904–1980) oli William Batesonin poika.


title: Marie Trintignant

text: Marie Trintignant (21. tammikuuta 1962 – 1. elokuuta 2003) oli ranskalainen näyttelijä, joka oli viidesti ehdolla César-palkinnon saajaksi.


title: Marie Trintignant

text: Trintignant oli Boulogne-Billancourtissa näyttelijä Jean-Louis Trintignantin ja tämän toisen vaimon Nadine Marquandin tytär. Hänellä itsellään oli neljä lasta.


title: Marie Trintignant

text: Trintignant menehtyi 41-vuotiaana aivoödeemaan, jonka oli aiheuttanut Vilnassa, Liettuassa tapahtunut pahoinpitely. Pahoinpitelijä oli Noir Désir -yhtyeen laulaja Bertrand Cantat, joka sai taposta kahdeksan vuoden vankeustuomion.


title: Marie Trintignant

text: Trintignant on haudattu Père-Lachaisen hautausmaalle Pariisiin.


title: Rami (nimi)

text: Rami on esim. suomalainen ja arabialainen miehen nimi. Nimi on annettu vuoden 2009 loppuun mennessä 3 721 suomalaiselle miehelle ja alle viidelle naiselle. Yli puolet heistä on syntynyt 1960- ja 1970-luvulla; ennen vuotta 1920 nimeä Rami ei ollut annettu kenellekään. Arabialaisena (رامي) että heprealaisena (רמי) nimenä Rami on yleinen Levantin alueella Lähi-idässä. Rami on myös sukunimi arabiankielisessä maailmassa.


title: Rami (nimi)

text: Suomessa Rami on monen Raimon lempinimi, mutta se on käsitetty myös Abraham-nimen lyhentymäksi, minkä vuoksi Ramin nimipäivä on perinteisenä Abrahamin päivänä 18. joulukuuta. Arabialaisena nimenä Rami johtuu arabian kielen sanasta رام ("rām"), joka merkitsee jousiampujaa.


title: Rami (nimi)

text: Luettelon henkilöt ovat suomalaisia, ellei toisin mainita


title: Angoche

text: Angoche on hallinnollinen kunta, kaupunki ja alue Nampulan provinssissa Mosambikissa. Alueen asukasluvuksi arvioidaan noin 229 000 ja kaupungin asukasluvuksi noin 85 000. Kaupungin nimi oli "António Enes" portugalilaisvallan aikana vuoteen 1976. Kaupunki sijaitsee Intian valtameren rannalla, ja sen lähistöllä on "Koti"-saaristo.


title: Angoche

text: Kaupunki on perustettu jo 1400-luvulla, ja se on ollut islamilainen markkinapaikka. Se oli Mosambikin vanhimpia siirtokuntia ja tärkeä kullan ja norsunluun kaupan solmukohta. Tämän ansiosta siitä tuli Angochen sulttaanikunta. Mutta 1500-luvun lopulla se jäi hieman eteläisemmän Quelimanen varjoon, mitä tulee sisämaaliikenteeseen. Angoche pysyi yhä mukana rannikkokaupassa sekä taloudellisena ja poliittisena keskuksena, jolla oli läheinen yhteys Mosambikin saareen.


title: Angoche

text: Angochesta tuli 1800-luvulla salainen orjakaupan piste, millaisena se pysyi 1860-luvulle. Tällöin Portugali hyökkäsi kaupunkiin. Vaikka portugalilaisten hallinto vakiintui vasta vuosikymmenien päästä, hyökkäys merkitsi Angochelle alamäkeä, eikä se ole saavuttanut entistä asemaansa.


title: Angoche

text: Nykyään Angoche on hiljainen ja hieman ränsistyneeltä vaikuttava alueellinen pääkaupunki. Siellä on kuitenkin hotelleja, sukellusmahdollisuus sekä lentokenttä.


title: Angoche

text: Alueen pääkieli on bantukieliin kuuluva ekoti.


title: Kuulo-tasapainohermo

text: Kuulo-tasapainohermo () on kahdeksas aivohermo. Se tuo kuulo-, liike- ja asentoaistimuksia sisäkorvasta. Muodustuu kaksisuuntaisista neuroneista koostuen kahdesta divisioonasta kuulo- (Cochlear nerve) ja tasapainohermosta (Vestibular nerve).


title: Kuulo-tasapainohermo

text: Tasapainohermolla on epäsuora rooli vakaan verenpaineen ylläpitämisessä liikkeen aikana, tasapainon hallinnassa, tilamuistissa ja tila paikannuksessa.


title: Minna Turunen

text: Minna Aurora Turunen (s. 22. huhtikuuta 1969 Lahti) on suomalainen näyttelijä. Turunen on valmistunut Teatterikorkeakoulun näyttelijäntyön linjalta 1994.


title: Minna Turunen

text: Minna Turusen poika on näyttelijä ja juontaja Roope Salminen.


title: Tukialus Linssi

text: Tukialus Linssi oli Merenkulkulaitoksen omistama merenmittaustukialus. Se valmistui Rauma-Repola Oy:n Savonlinnan telakalta keväällä 1979. Alus oli suunniteltu toimimaan sisävesillä, Saimaan mittauksia suorittavan 2. merenmittausretkikunnan tukialuksena.


title: Tukialus Linssi

text: Aluksen mitat olivat 41 x 6 x 1,8 metriä ja sen uppoama 440 tonnia; koneistona oli kaksi dieselkäyttöistä kansiperämoottoria, teholtaan 180 hevosvoimaa. Aluksessa oli piirustussali, majoitustilat noin 36 hengelle, sauna, keittiö, pesula, ruokailutilat ja korjaamot. Keulassa oli 2,5 tonnin hydraulinen nosturi mittausveneiden moottoreille ym. raskaille esineille. Aluksessa oli biologinen vedenpuhdistamo ja sen varastot oli mitoitettu kuukauden itsenäiseen toimintaan.


title: Tukialus Linssi

text: Linssi ei mahtunut Heinäveden reitin kanavien läpi. Tätä ja muita sisävesistöjen merenmittauksien tukemista varten rakennettiin tukialus Sesta.


title: Tukialus Linssi

text: Alus oli valmistuessaan tarpeellinen parannus, koska sitä ennen oli sisävesien mittaustukialuksina ollut kaksi vanhaa majakkalaivaa: höyrykäyttöinen Pauha (ex Storbrotten)ja mittausveneiden hinaama Vuolle (ex Relandersgrund, ex Reserv I, ex Varamajakka I).


title: Tukialus Linssi

text: Linssin korvasi pienempi ja nopeampi katamaraanityyppinen merenmittausalus Kaiku.


title: Tukialus Sesta

text: Tukialus Sesta on Merenkulkulaitoksen omistama sisävesistöjen mittauksen tukialus.


title: Tukialus Sesta

text:
Sesta valmistui Rauma-Repola Oy:n Savonlinnan telakalta vuonna 1979. Se rakennettiin
tukialus Linssin apualukseksi ja toimimaan tarvittaessa erillisenä yksikkönä. Suunnittelun lähtökohtana oli myös, että alus voitaisiin siirtää tarvittaessa maantie- tai rautatiekuljetuksena vesistöstä toiseen. Tästä syystä alus on varsin pieni: 20 x 6 x 0,9 metriä.


title: Tukialus Sesta

text: Aluksessa ei ole omaa kuljetuskoneistoa, ainoastaan generaattori sähkön tuottoa varten, ja sitä hinataan merenmittausretkikunnan muilla aluksilla, mittausveneillä tai erillisellä hinaajalla. Sestan retkikuntaan kuuluu kaksi mittausvenettä. Lisäksi varustukseen kuuluu 16 metriä leveä työntöhara ja 200 metriä leveä vaijerihara suurempien alueiden tarkistusharaukseen.


title: Tukialus Sesta

text: Sestassa on keittiö ja majoitustilat 10 hengelle, piirustussali ja sauna. Aluksessa on myös biologinen vedenpuhdistamo.


title: World Series of Poker 1970

text: World Series of Poker 1970 vuonna 1970 oli World Series of Pokerin historian ensimmäinen pokeritapahtuma. Myöhempiin vuosiin poiketen tuolloin järjestettiin vain yksi turnaus, itse pääturnaus. Vielä poikkeuksellisemmaksi teki sen, että turnauksen voittaja äänestettiin turnaukseen osallistuneiden seitsemän pelaajan kesken. Äänestyksen voitti Johnny Moss. Muut pelaajat jotka osallistuivat turnaukseen, mutta eivät voittaneet sitä, olivat Amarillo Slim, Sailor Roberts, Puggy Pearson, Doyle Brunson, Crandall Addington ja Carl Cannon. Moss sai palkinnoksi hopeisen pokaalin. Nämä seitsemän sen hetken Yhdysvaltain parasta pelaajaa pelasivat Jack Binionin kutsumina tämän Horseshoe-kasinolla Las Vegasissa.


title: Nachtmystium

text: Nachtmystium on yhdysvaltalainen black metal -yhtye, joka sekoittaa musiikissaan myös kokeellisia ja psykedeelisiä sävyjä. Näitä sävyjä oli jo kuultavissa levyllä "Instinct: Decay", mutta erityisen runsaasti ne olivat läsnä seuraavalla levyllä "Assassins: Black Meddle Part I". Vaikka se perustettiin vuonna 2000, joitakin julkaisemattomia demoja äänitettiin jo vuonna 1998. Yhtyeessä on ollut monia jäseniä, mutta sen pääjäsenenä pidetään Azentriusta, joka on osana muun muassa Twilightia.Näiden julkaisujen lisäksi on olemassa "The First Attacks 2000-2001" (2004) -kokoelma.


title: Ferrari F1-2000

text: Ferrari F1-2000 on Rory Byrnen Ferrarille Formula 1 -kautta 2000 varten suunnittelema auto. Auto osoittautui sarjan parhaimmaksi, kun Michael Schumacher voitti kolmannen kuljettajien mestaruutensa, jolloin Ferrarilla voitettiin kuljettajien mestaruus 21 vuoden kuivan kauden jälkeen. Schumacher voitti kauden 17:stä kilpailusta yhdeksän. Auto perustui teknisesti edellisten kausien F300 ja F399-autoihin, mutta se oli aerodynamiikaltaan paranneltu.


title: Rukkas-Antti

text: Rukkas-Antti, oikealta nimeltään Urho Aadolf Albert Kuronen, (s. 13. toukokuuta 1924 Uukuniemi) oli suomalainen markkinoiden helppoheikki. Hän toimi muun muassa Kuopion Tammimarkkinoilla, jossa helppoheikit ovat perinteisesti olleet osa yleisötapahtumaa. Rukkas-Antti oli taitava sanankäyttäjä olematta rivo. Hän muun muassa kohdisti hyväntahtoista pilantekoaan asiakkaita kohtaan. Hän kauppasi muun muassa työrukkasia ja paristoja. Hänen tunnusmerkkinään oli asemapäällikönlakki, jota hän nimitti ”pääkassaksi” ja laittoi sinne suurieleisesti suurimmat setelit. Lahtelainen.net-blogin mukaan Rukkas-Antti kävi Lahden markkinoilla 1950- ja 1960-luvulla.


title: Rukkas-Antti

text: Kuronen joutui sotaan 18-vuotiaana. Hänen kauppamiesuransa sai vauhtia, kun hän osti kirjansitomon Keravalta. Sitä kautta – nahkakansien hukkapaloista – syntyi rukkastuotanto. Kuronen on omistanut Pertunmaan Kuortissa tuotantohallin.


title: Rukkas-Antti

text: Kuronen oli kansanedustajaehdokkaana Kymen vaalipiirissä vuoden 1983 eduskuntavaaleissa SMP:n sitoutumattomana ehdokkaana. Hän sai 1 658 ääntä eli puolueessaan toiseksi eniten, ja hänestä tuli kansanedustajaksi valitun Urpo Leppäsen varamies. Kurosen ammatti vaalilistoissa oli toimitusjohtaja ja kotipaikka Järvenpää. Vaalimainoksissa hänellä oli päässään asemapäällikönlakki. Kuronen on ollut myös Suomen Yksityisyrittäjäin Puoluejärjestön puoluesihteerinä.


title: Rukkas-Antti

text: Kuronen sai ehdottoman vankeusrangaistuksen 1980-luvulla Tuusulan kihlakunnanoikeudessa. Alibi-lehden (12/1988) jutun mukaan hän kärsi rangaistustaan Katajanokan vankilassa, mutta pakeni kärsittyään puolet kahden vuoden tuomiostaan. Hovioikeus oli määrännyt Kurosen vapautettavaksi, mutta hän uskoi, että hovioikeuden käsittelyssä tuomio olisi vielä noussut. Hän pakeni ”Suureen Länteen”. Alibin mukaan Kuronen on kirjoittanut muistelmat, joita hän aikoi markkinoida Suomeen. Muistelmien toisen osa nimi on lehden mukaan "Tuliko Suomesta polliisivaltio".


title: Harz

text: Harz on horstivuoristo Pohjois-Saksassa. Se muodostaa luonnollisen rajan Ala-Saksin, Saksi-Anhaltin ja Thüringenin osavaltioiden välille.


title: Harz

text: Harz on kaakko-lounassuunnassa 92 kilometriä pitkä ja 32 kilometriä leveä. Harzin korkein vuori on 1 141 metriin kohoava Brocken. Yhteensä vuoristo peittää alleen noin 2 000 neliökilometrin alan. Harzin alueella asuu noin 600 000 ihmistä.


title: Harz

text: Harz jakautuu Ylä- ("Oberharz") ja Ala-Harziin ("Unterharz"), joka sijaitsee kaakossa. Ylä-Harz on muodoiltaan korkeampi, ja siellä kasvaa kuusimetsiä. Ala-Harz laskeutuu ympäröivän maan tasolle asteittain. Siellä on lehtimetsiä, ja seassa on myös niittyjä.


title: Harz

text: Asutus levittäytyi alueelle vasta noin tuhat vuotta sitten. Antiikin aikaan alue oli tiheän metsän vuoksi luoksepääsemätön. Vuonna 968 läheltä Goslarin kaupunkia löydettiin hopeaa, ja vuoristoon perustettiin useita kaivoksia seuraavien vuosisatojen aikana. Kaivosten ehdyttyä 1800-luvulla alue koki rappion ja ihmiset hylkäsivät kaupunkeja, mutta matkailu on eheyttänyt jälleen Harzin taloutta. Nykyään vuoristo on merkittävä matkailukohde, jossa merkittäviä keskuksia ovat Harzburg ja Lauterberg. Siellä lomailee kesällä retkeilijöitä ja talvella urheilunharrastajia.


title: Harz

text: Vuodesta 1945 vuoteen 1990 Länsi- ja Itä-Saksan raja kulki Harzin läpi.


title: Harz

text: Vuoristossa on laaja suojelualue, Harzin kansallispuisto, jossa sen korkein vuori Brocken sijaitsee.


title: Höyrybarkassi

text: Höyrybarkassi on kookas, yleensä noin 8 metrin pituinen avoin tai osittain katettu, omalla höyrykattilalla ja -koneella varustettu laivavene, joita käytettiin ennen polttomoottorien tuloa sotalaivojen pelastus- ja työveneinä.


title: Höyrybarkassi

text: Barkassiin mahtui yleensä noin joukkueen verran miehiä; sen vakituinen miehitys oli kuudesta kymmeneen miestä. Barkassi pystyi hinaamaan pienempiä veneitä sekä tarvittaessa myös toimimaan apualuksena emäalustaan hinattaessa. Se hinasi tarvittaessa myös ammus-, vesi-, muona- ja hiiliproomut varikon ahtaista laitureista pääaluksensa kylkeen.


title: Mario Kart: Super Circuit

text: Mario Kart: Super Circuit on Nintendon kehittämä ja alun perin vuonna 2001 Game Boy Advance -pelikonsolille julkaisema ajopeli. Se on ensimmäinen käsikonsolille julkaistu "Mario Kart" -pelisarjan osa. Pelissä on ratoja "Super Mario Kartista" ja pelimekaniikassa on piirteitä "Mario Kart 64:stä".


title: Mario Kart: Super Circuit

text: Kuten edeltäjänsäkin, "Super Circuit" on kevytmielinen kilpa-ajopeli. Siinä pelaaja pelaa seitsemää kilpailijaa vastaan, jotka kaikki ovat tuttuja Nintendon Mario-sarjasta. Pelissä ajetaan pienillä karting-autoilla ympäri Mario-pelien innoittamaa maailmaa. Ympäri ratoja on ripoteltu sekä värikkäitä kuutioita että kolikoita. Kuutioista pelaaja saa ajoa helpottavia esineitä ja kolikoita keräämällä ajoneuvon huippunopeus kasvaa.


title: Mario Kart: Super Circuit

text: Mario GP on pelin päämoodi, jossa pelaaja ajaa "Grand Prix"-sarjan kilpailuissa, cupeissa, seitsemää tietokoneen ohjaamaa kilpailijaa vastaan. Jokainen cup sisältää neljä kolmikierroksista kilpailua ja jokaista cupia voi pelata vaihtoehtoisesti joko 50 cc-, 100 cc- tai 150 cc-vaihtoehdoilla. Pelin vaikeusasteet on näin esitetty moottorin kuutioina. Mitä suurempi kuutiomäärä, sitä nopeampi ajoneuvo ja suurempi vaikeusaste pelissä on.


title: Mario Kart: Super Circuit

text: Jokaisen kilpailijan sijoitus maaliin saapuessa määrää myös pisteiden määrän (yhdeksän pistettä ensimmäisestä sijasta, kuusi toisesta, kolme kolmannesta, yksi neljännestä ja ei yhtään pistettä alhaisemmasta sijasta) ja eniten pisteitä kerännyt pelaaja voittaa. Pelaajan on myös oltava kullakin radalla vähintään neljäs päästäkseen seuraavalle radalle tai rata pitää aloittaa alusta. Pelaaja voi myös halutessaan aloittaa minkä tahansa radan alusta, riippuen elämien määrästä. Kussakin cupissa on aluksi kolme elämää ja jos ne loppuvat kesken kilpailun, pelaaja häviää ja peli loppuu.


title: Mario Kart: Super Circuit

text: Cupin lopussa kilpailijat palkitaan pokaaleilla (pronssi,hopea tai kulta, riippuen sijoituksesta) ja pelaaja arvioidaan kilpa-ajosta suoriutumisen perusteella (E, D, C, B, A, yksi tähti, kaksi tähteä, kolme tähteä). E on huonoin ja kolme tähteä paras arvio. Arvioon vaikuttavat kerättyjen kolikoiden määrä, sijoitus kullakin radalla ja kierrosaikojen nopeus.


title: Mario Kart: Super Circuit

text: "Super Mario Kartin" cupit ja radat esiintyvät "Super Circuitissa" nimellä "Extra Cups". Extra Cupeihin pääseminen vaatii pelaajalta Special Cupin avaamisen ja kultaisen pokaalin voittamisen kyseisestä cupista. Sitten pelaajan täytyy läpäistä jokainen cup uudelleen, voittaa kustakin kultapokaali ja kerätä cupista vähintään 100 kolikkoa.


title: Mario Kart: Super Circuit

text: Extra Cupissa jokainen rata sisältää kolmen kierroksen sijasta viisi kierrosta. Myös ratojen järjestely on muuttunut cupien määrään nähden sopivaksi. "Super Mario Kartissa" oli neljä cupia ja kussakin viisi rataa; Extra Cupissa on viisi cupia ja kussakin neljä rataa.


title: Mario Kart: Super Circuit

text: Lukittuja ratoja (Special ja Extra Cupit) voi pelata vain nopeudella jolla ne avattiin. Esimerkiksi kultaisen pokaalin saavuttaminen jokaisessa neljässä cupissa 50 cc-nopeudella avaa Special Cupin 50 cc-nopeudelle, muttei 100 cc- tai 150 cc-nopeuksille. Extra-cupien pelaaminen Time Trial-moodissa edellyttää niiden avaamisen 150 cc-nopeudella.


title: Mario Kart: Super Circuit

text: SNES-ratoihin on tehty myös muutamia muutoksia, kuten se että suurin osa riskitekijöistä on poistettu. Esimerkiksi Rainbow Roadilla ei ole enää Thwompeja. Myös ratojen taustat on uusittu "Super Circuit"-ratojen kaltaisiksi. Myös jotkut alueet ja oikoreitit SNES-radoilla ovat "Super Circuitia" pelatessa luokseenpääsemättömiä.


title: Mario Kart: Super Circuit

text: Time Trial-moodissa jokaista Mario GP-moodin 150 cc-nopeudella avattua rataa voi pelata yksin, ainoastaan sillä muutoksella, että radoilla ei ole lainkaan kolikoita tai esinekuutioita. Pelaaja aloittaa radan varusteinaan kolme vauhtia antavaa sientä. Normaaleissa cupeissa kullakin radalla täytyy ajaa kolme kierrosta, Extra-cupeissa viisi kierrosta. Ratojen parhaat kierrosajat ja kierrosten yhteisajat tallentuvat pelin muistiin. Jokaiselle radalle on asetettu valmiiksi tietty ennätysaika, joka pelaajan on voitettava päästäkseen listan kärkeen. Pelaaja voi myös tallentaa pelin muistiin etenemisensä kullakin radalla. Eteneminen näytetään radalla "Aaveautona". Aaveautot voi myös halutessaan panna pois päältä.


title: Mario Kart: Super Circuit

text: Aaveautoja voi olla pelin muistiin tallennettuina korkeintaan 10 kappaletta. Niiden etenemistä radalla voi katsella Replay-moodissa tai niitä vastaan voi ajaa kilpaa. Tämä voi olla hyödyllistä jos pelaaja on aikeissa parantaa nopeinta aikaansa radalla.


title: Mario Kart: Super Circuit

text: Tässä moodissa pelaaja voi valita minkä tahansa avatun radan haluamastaan cupista valitsemallaan nopeudella, ja kilpailla seitsemää kilpailijaa vastaan kuten Mario GP-moodissa. Pelaaja saa itse valita kierrosten lukumäärän (kolme tai viisi), ja sen, onko radalla kolikoita tai esinekuutioita.


title: Mario Kart: Super Circuit

text: Korkeintaan kaksi pelaajaa voivat kilpailla tässä moodissa. Moodi on muuten täsmälleen samanlainen kuin yksinpelattava Mario GP, sillä erolla, että tässä on kaksi ihmispelaajaa ja kuusi tietokoneen ohjaamaa kilpailijaa.


title: Mario Kart: Super Circuit

text: Vastaava kuin yksinpelattava Quick Run-moodi, sillä erolla että tässä moodissa on kaksi-neljä ihmispelaajaa eikä yhtäkään tietokoneen ohjaamaa kilpailijaa.


title: Mario Kart: Super Circuit

text: Kamppailu-moodissa kaksi-neljä pelaajaa on sijoitettu erikoisesti suunnitelluille alueille, joille on sijoitettu esinekuutioita. Kullakin pelaajalla on kolme ilmapalloa kiinnitettyinä kart-autoihinsa ja joka kerta kun pelaaja saa osuman (joko esineestä tai päin ajavasta kilpailijasta) hän menettää yhden ilmapallon. Mikäli joku pelaajista menettää kaikki ilmapallonsa, hän häviää pelin. Viimeinen ilmapallon omaava pelaaja voittaa.


title: Mario Kart: Super Circuit

text: Korkeintaan kaksi pelaajan aaveautotallennuksista voidaan kopioida toiselle pelaajalle ja toinen pelaaja voi sitä vastoin vastaanottaa saman verran tallennuksia. Niitä vastaan voi sen jälkeen kilpailla tai niiden etenemistä voi seurata "Replay"-moodissa, samaan tapaan kuin omia aaveautotallennuksiaan. Tämä voi olla hyödyllistä mikäli halutaan saada parempi ajan kuin kaveri on saanut tai jos halutaan esitellä omia ajotaitoja.


title: Mario Kart: Super Circuit

text: Pelissä on kahdeksan pelattavaa hahmoa, jotka kaikki ovat tuttuja Nintendon Mario-sarjasta.


title: Mario Kart: Super Circuit

text:
Pelissä on lisäksi eri värisiä Yosheja, joilla voi pelata ainoastaan yhden pelikasetin moninpelissä (samaan tapaan kuin Shy Guyt Mario Kart DS:ssä).
Erilaisia esineitä on ripoteltu ympäri ratoja Mario GP:ssä, Quick Runissa, Battle-moodissa sekä VS-moodissa. Kuten edellisissäkin "Mario Kart"-sarjan peleissä, esineet ovat tuttuja Mario-pelien universumista. Kaikki alkuperäisen "Super Mario Kartin" esineet (pois luettuna sulka) ovat myös tässä pelissä.


title: Mario Kart: Super Circuit

text: Kuten "Mario Kart 64:ssä", suurinta osaa hyökkäykseen tarkoitetuista esineistä voi pitää pelaajan takana suojana ennen käyttämistä.


title: Mario Kart: Super Circuit

text: "Mario Kart: Super Circuit" sai todella hyvän vastaanoton lehdistöltä ja pelikansalta. Ihmiset, jotka olivat turhautuneet Nintendon menettelytapaan tehdä vanhojen pelien uudelleenvedoksia GBA:lle, yllättyivät iloisesti, että Nintendo ei ainoastaan julkaissut täysin uutta "Mario Kartia", vaan myös suurin osa alkuperäisen "Super Mario Kartin" radoista oli sisällytetty peliin, sen sijaan että olisi julkaistu vain suora käännös. "Super Circuit" on vieläkin yksi suosituimmista GBA-peleistä.


title: Murjaani

text: Murjaani on suomen kielessä esiintyvä vanha, tummaihoista ihmistä tarkoittava sana. Sana on kulkeutunut suomen kieleen ruotsin kautta keskiajan ranskasta, jossa se oli muodossa "le murian". Etymologisesti sana "murjaani" viittaa Pohjois-Afrikan berbereihin ja maureihin, jotka kuitenkin ainakin vanhempien rotuteorioiden mukaan ovat läheisempää sukua eurooppalaisille kuin Saharan eteläpuolisen Afrikan tummaihoisille..


title: Murjaani

text: Murjaani-sana on johdettavissa etymologisesti sanaan ”mauri”, mutta se mielletään aina tiernapoikaesityksen "muriaanien kuningas" -hahmon maskeerausta myöten tarkoittamaan yksinomaan tummaihoista ihmistä. Tämä ilmenee myös ilmauksessa "musta kuin murjaani".


title: Murjaani

text: Tiernapoikien murjaani esittää itämaiden tietäjää, joista Matteuksen evankeliumi kertoo. Niinpä murjaani-nimitys voi liittyä saksankielen sanaan Morgenland, joka juuri tarkoittaa itäisiä maita. Sana muistuttaa saksan sanaa Mohrenland. Mohr tarkoittaa tummaihoista ihmistä ja Mohrenland-sanalla on viitattu eri aikoina Afrikan eri osiin. Esimerkiksi Luther saksantaa sanalla Mohrenland lähinnä nykyistä Etiopiaa vastaavan Kuusin maan.


title: Kohtalokas nainen

text: Kohtalokas nainen tarkoittaa seuraavia:


title: Sankivaaran golfkenttä

text: Sankivaaran golfkenttä on Oulun Sanginsuun kaupunginosassa sijaitseva Oulun Golf Oy:n ylläpitämä golfkenttä, jossa seuratoimintaa järjestää vuonna 1964 perustettu Oulun Golfkerho ry. Kenttä muodostuu kahdesta 18-reikäisestä kentästä, Sanki-kentästä sekä Vaara-kentästä. Sanki on valmistunut vuonna 1992, Vaaran ensimmäiset 9 ulosmenoreikää vuonna 1992 ja viimeiset 9 sisääntuloreikää vuonna 2004. Kumpikin kenttä sijaitsee Sanginjoen ympäristössä, ja niille ominaisia ovat kangasmetsät, joenrannat ja runsaslukuiset metsälammet.


title: Sankivaaran golfkenttä

text: Sankivaarassa on myös Suomen suurimpiin kuuluva driving range eli harjoituslyöntialue. Sillä on pituutta 333 metriä ja leveyttä sata metriä. Rangella voidaan lyödä harjoituslyöntejä kummastakin päästä. Lyöntialueen lähistöllä on lisäksi kolme harjoitusviheriötä sekä kolmireikäinen harjoituskenttä.


title: World Series of Poker 1971

text: World Series of Poker 1971 oli historiansa toinen. Kauden aikana järjestettiin viisi turnausta, mestaruusturnaus mukaan lukien. Mestaruusturnauksen voitti toisen kerran peräkkäin Johnny Moss, mutta kyseessä oli ensimmäinen kerta kun hän voitti mestaruusturnauksen pelaamalla, ei äänestyksellä.


title: World Series of Poker 1971

text: Mestaruus ratkaistiin freezeout-menetelmällä: peli päättyi kunnes jäljellä oli voittaja, jolla oli kaikki pelimerkit.


title: Louis Farrakhan

text: Louis Farrakhan (s. 11. toukokuuta 1933 Bronx, New York, New York, Yhdysvallat) on Nation of Islamin tämänhetkinen johtaja.


title: Louis Farrakhan

text: Farrakhan kasvoi Roxburyn lähiössä Bostonissa, Massachusettsissa. Hänen äitinsä oli muuttanut Saint Kitts ja Nevisiltä 1920-luvulla. Isä oli jamaikalaistaustainen taksikuski New Yorkista, joka oli etnisesti portugalilainen tai mahdollisesti sefardijuutalainen.


title: Louis Farrakhan

text: Farrakhan opiskeli lapsuudessaan viulunsoittoa ja soitti myös orkesterien kanssa. Hän osallistui kansallisiin kilpailuihin ja voittikin niitä. Bostonissa hän opiskeli Boston Latin Schoolissa sekä English High Schoolissa, josta hän valmistui. 1950-luvulla Farrakhan levytti calypsomusiikkia taiteilijanimellä ”The Charmer”.


title: Louis Farrakhan

text: Farrakhan liittyi Nation of Islamiin heinäkuussa 1955, jolloin hän oli 22-vuotias. Tällöin hän myös vetäytyi muusikonuraltaan. Hän ei hyväksynyt edes tarjousta omasta managerista.


title: Louis Farrakhan

text: Farrakhan perusti vuonna 1979 Nation of Islamin "Muhammad Speaks" -sanomalehden uudelleen nimellä "The Final Call". Hän osallistui vuonna 1981 ensimmäiseen "Nation of Islam Saviours’ Dayhin" Chicagossa sitten vuoden 1975.


title: Louis Farrakhan

text: Malcolm X:n tytär Qubilah Shabazz pidätettiin 12. tammikuuta 1995 epäiltynä suunnitelmista Farrakhanin salamurhauttamiseksi. Farrakhan syytti lehdistötilaisuudessa Chicagossa FBI:tä yrityksistä heikentää Malcolmin suvun ja Nation of Islamin välisiä suhteita. 1. toukokuuta kaikista syytteistä Shabazzia vastaan päätettiinkin luopua. Farrakhan järjesti Washingtonissa 16. lokakuuta 1995 ”Miljoonan miehen marssiksi” kutsutun mustien protestimarssin, yhden Yhdysvaltain historian suurimmista marsseista. Hänelle myönnettiin vuonna 1996 Muammar Gaddafin kansainvälinen rauhanpalkinto.


title: Louis Farrakhan

text: Black Entertainment Televisionin yleisö äänesti Farrakhanin 2005 ”vuoden henkilöksi”.


title: Louis Farrakhan

text: Farrakhan tunnetaan provokatiivisista kommenteistaan. Jotkut ovat syyttäneet häntä antisemitismistä, ja muun muassa "The Village Voicen" toimittaja nimitti häntä ”mustaksi Hitleriksi”. Ortodoksijuutalainen järjestö Neturei Karta International ilmoitti kuitenkin tukevansa Farrakhania, joka ei järjestön mukaan vihaa juutalaisia, vaan ainoastaan vastustaa sionismia. Maaliskuussa 2000 Farrakhan ilmaisi, että ”valkoiset ovat potentiaalisia ihmisiä, jotka eivät ole vielä kehittyneet”.


title: Louis Farrakhan

text: Farrakhan kertoi lokakuussa 1989 julkisesti kokemastaan ilmestyksestä, jossa edesmennyt Elijah Muhammad oli kertonut hänelle vuonna 1985 Meksikossa, että Yhdysvaltain presidentti oli suunnittelemassa sotaa. Farrakhan matkusti helmikuussa 1986 varoittamaan Libyan kansaa ja Muammar Gaddafia, joita vastaan hän päätteli sodan käytävän. Huhtikuussa 1986 Yhdysvallat todella teki ilmaiskun Libyaan.


title: Louis Farrakhan

text: 1990-luvun aikana Farrakhan alkoi jälleen esittää musiikkia, ja alkuvuodesta 1993 hän esitti Felix Mendelssohnin konserton. Hän on lisäksi esittänyt Beethovenin konserton ja ilmaissut aikeensa esittää Tšaikovskia ja Brahmsia.


title: Louis Farrakhan

text: Farrakhan kertoi 11. syyskuuta 2006 julkisesti heikosta terveydentilastaan. Hänellä oli todettu Kuubassa mahahaava, jonka komplikaatioina ilmenneet infektiot saivat hänen painonsa vähenemään lähes 16 kiloa (35 naulaa). 6. tammikuuta 2007 tiedotettiin, että Nation of Islamin johtaja oli ollut 12-tuntisessa operaatiossa. Hän on lisäksi selvinnyt eturauhassyövästä ja perustanut eturauhassyöpäyhdistyksen.


title: Louis Farrakhan

text: Vuonna 1953 Farrakhan meni naimisiin Betsy Rossin kanssa, joka myöhemmin vaihtoi nimensä Khadijah Farrakhaniksi. Parilla on neljä poikaa ja viisi tytärtä.


title: Nakajima B5N

text: Nakajima B5N (九七式艦上攻撃機 "kyū-nana-shiki kanjō kōgeki-ki") , lyhyemmin "Kyūnanakankō", "tyypin 97 laivastopommittaja" (liittoutuneiden raportointinimi "Kate"), jonka tunnetuin malli on B5N2, oli keisarillisen Japanin laivaston käytössä ollut torpedopommittaja. Se oli luotettava ja monikäyttöinen pommittaja, mutta sen suurin heikkous oli heikko aseistus ja hitaus. Sodan alettua Tyynellämerellä loppuvuodesta 1941 oli B5N2 jo korvannut vuonna 1937 ensilentonsa suorittaneen B5N1-mallin. N2-versio poikkesi edeltäjästään ainoastaan moottorin tehon osalta. Koneet operoivat lähinnä lentotukialuksilta käsin.


title: Nakajima B5N

text: B5N2 todisti tehonsa viimeistään Pearl Harboriin 7. joulukuuta 1941 suoritetussa yllätyshyökkäyksessä, joka tuhosi suurimman osan Yhdysvaltain Tyynenmeren laivastosta. B5N2 oli A6M2 Reisen Zero -hävittäjän ohella eräs hyökkäyksen perussuorittajista. Torpedopommittajat saivat aikaan suurta tuhoa tiheään ankkuroitujen laivojen keskuudessa. Vuonna 1942 torpedopommittajat tuhosivat yhdysvaltalaisen lentotukialuksen, USS Lexingtonin. Liittoutuneiden hävittäjäkoneiden kehityttyä entistä nopeammiksi monet Nakajimat siirrettiin sukellusveneiden havaitsemis- ja tuhoamistehtäviin varustettuna tutkalla tai magneettikentän muutoksia mittaavalla laitteistolla. Aivan sodan loppuvaiheessa jotkin torpedopommittajat lähetettiin kamikaze-tehtäviin, mutta useimmiten tehtävät varattiin huomattavasti nopeammille hävittäjille.


title: World Series of Poker 1972

text: World Series of Poker 1972 oli historiansa kolmas. Kauden aikana järjestettiin kaksi turnausta, mestaruusturnaus mukaan lukien. Mestaruusturnauksen voitti ensimmäistä kertaa Thomas "Amarillo Slim" Preston.


title: World Series of Poker 1972

text: Mestaruusturnauksessa oli mukana kahdeksan pelaajaa. Jokainen maksoi 5000 dollarin pääsymaksun turnaukseen ja Benny Binion lisäsi toiset 5000 dollaria jokaista pelaajaa kohden palkintopottiin. Hän teki näin saadakseen enemmän julkisuutta tapahtumalle ja vetääkseen suurempia määriä katsojia Binionin Horseshoe-kasinolle.


title: World Series of Poker 1972

text: Doyle Brunson muutti 20 000 dollarin arvoiset pelimerkkinsä rahaksi kun turnauksessa oli jäljellä kolme pelaajaa, koska hän tunsi olonsa liian sairaaksi jatkaakseen turnauksessa. Amarillo Slim voitti lopulta turnauksen vaikka Puggy Peasonilla oli kahden suhde yhteen pelimerkkijohto.


title: Hanna Partanen

text: Hanna Partanen voi tarkoittaa seuraavia:


title: Upplands Väsbyn kunta

text: Upplands Väsbyn kunta () on Tukholman läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Upplands Väsby.


title: Upplands Väsbyn kunta

text: Kunnan maapinta-ala on 75,01 neliökilometriä (1.1.2016) ja asukasluku 42 661 henkeä (31.12.2015).


title: Upplands Väsbyn kunta

text: Tukholmasta pohjoiseen sijaitsevan Upplands Väsbyn naapurikuntia ovat Sollentuna, Järfälla, Upplands-Bro, Sigtuna, Vallentuna ja Täby.


title: Upplands Väsbyn kunta

text: Kunnan nimi kirjoitettiin aiemmin tavuviivan kanssa muodossa "Upplands-Väsby". Väsbyn seutu on ollut asuttuna ainakin ajoittain kivikaudelta asti, ja sieltä on löydetty 76 riimukiveä. Vuonna 1972Upplands Väsbyyn rakennettiin suuri ostoskeskus Väsby Centrum. Upplands Väsby on tunnettujen tuotemerkkien Maraboun ja Cederrothin valmistuspaikka. Lisäksi se on Europe-yhtyeen kotipaikkakunta, ja sieltä on kotoisin Superettan-joukkue FC Väsby United.


title: Upplands Väsbyn kunta

text: Vuonna 2007 kunnassa oli 12,83 km² peltoa, joten saman ajankohdan maapinta-alaan vertaamalla saadaan peltojen osuudeksi 17,0 prosenttia kunnan maapinta-alasta.


title: Upplands Väsbyn kunta

text: Vuoden 1952 kuntauudistuksessa aikaisemmista Hammarbyn, Frestan ja Edin kunnista muodostettiin Upplands-Väsbyn maalaiskunta. Pieni osa Edistä siirrettiin samanaikaiseksi osaksi Järfällan kuntaa. Vuoden 1971 kuntauudistuksessa rajoja ei muutettu, vaan maalaiskunnasta muodostettiin suoraan Upplands-Väsbyn kunta. Kunnan nimi otettiin postitoimipaikasta, joka oli vuonna 1919 nimetty Upplands Väsbyksi erotukseksi Ruotsin muista Väsby-nimisistä paikoista. Rautatieaseman nimenä oli vuoteen 1939 pelkkä Väsby. Vuonna 2003 kunnan virallista nimeä muutettiin poistamalla siitä väliviiva: Upplands-Väsbystä tuli siis Upplands Väsby. Kunta oli itse jo pitkään käyttänyt väliviivatonta muotoa.


title: Upplands Väsbyn kunta

text: Vaakunaselitys: "Sinisessä kentässä ristillä kruunattu hopeinen kirkko, jossa sininen pyörökaari-ikkuna sekä sakaristo ja asehuone, yläpuolella hopeisessa palkissa kolme sinistä vipupyörää." (Ruotsiksi "I blått fält en med kors krönt kyrka av silver visande en med blått spetsbågsfönster försedd gavel samt sakristia och vapenhus, och däröver en ginstam av silver belagd med tre blå kuggkransar.")


title: Upplands Väsbyn kunta

text: Upplands-Väsbyn vaakuna luotiin Valtionarkiston ja kunnan yhteistyössä ja vahvistettiin käyttöön vuonna 1961. Koska kunta oli muodostettu kolmesta vanhasta pitäjästä, niin ensin vaakunaan haluttiin kolme kirkkoa. Sen sijaan valittiin kuitenkin vain yksi kirkko ja luku kolme esiintyy teollisuutta kuvaavissa kolmessa vipupyörässä. Kirkon esikuvana on Hammarbyn kirkko.


title: Upplands Väsbyn kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 2 412 Suomessa syntynyttä, mikä vastasi 6,2 prosenttia kunnan väestöstä. Vielä vanhempien vuoden 1984 lopun tietojen mukaan 17,1 prosenttia kunnan asukkaista oli ulkomailla syntyneitä. Tuolloin kunnassa asui 3 760 Suomessa syntynyttä, mikä vastasi 11,2 prosenttia kunnan väestöstä.


title: Upplands Väsbyn kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 208 550 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 37 000 kruunua.


title: Upplands Väsbyn kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Upplands Väsbyn kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Upplands Väsbyn kunta

text: Kunnassa on 3 taajamaa, joiden osuus kunnan väestöstä vuoden 2010 lopussa oli 97,7 prosenttia. Taajamien ulkopuolella asui tuolloin 919 asukasta. Seuraavassa on lueteltu kunnan alueella sijaitsevat taajamat väkilukuineen:


title: Upplands Väsbyn kunta

text: Kunnan keskustaajama on lihavoitu.


title: Upplands Väsbyn kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Upplands Väsbyn kunta

text: Luettelossa mainituista taajamista kaikki ovat sittemmin kasvaneet yhteen Upplands Väsbyn taajaman kanssa.


title: Upplands Väsbyn kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Upplands Väsbyn kunta

text: Asteriski (*) tarkoittaa, että pientaajama kuuluu osittain toiseenkin kuntaan. Söderby och Hemmingstorp kuuluu osin myös Sollentunan kuntaan.


title: Upplands Väsbyn kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Upplands Väsbyn kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Upplands Väsbyn kunta on jaettu seuraaviin vaalipiireihin:


title: Upplands Väsbyn kunta

text: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Upplands Väsbyn kunnanvaltuustossa vuodesta 1973 lähtien.


title: Upplands Väsbyn kunta

text: Lukuisat muinaisjäännökset osoittavat kunnan olleen jo pitkään vanhaa kulttuuriseutua. Täbyn ja Vallentunan jälkeen kunnassa on kolmanneksi eniten riimukiviä koko Ruotsissa. Runsassa sijaitsee yksi Ruotsin suurimmista kiviasetelmista.


title: Upplands Väsbyn kunta

text: Väsby-nimen alkuperä on De Geer -aatelissuvun omistamassa Stora Väsbyn linnassa. Kun rautatie rakennettiin Tukholman ja Uppsalan välille, niin se oli pakko vetää De Geerin ja Stora Väsbyn maiden läpi. Asema avattiin vuonna 1866 ja sai nimekseen Väsby. Siitä tuli myös aseman ympärille kasvaneen yhdyskunnan nimi. Jotta paikkakunta olisi helpompi erottaa muista Väsby-nimisistä paikoista, niin postitoimipaikan ja myöhemmin myös rautatieaseman nimeksi valittiin "Upplands Väsby". Vuonna 1952 siitä tuli myös koko kunnan nimi. Kuntaa kutsutaan siis rautatieaseman mukaan, eikä toisinpäin kuten yleensä on tapana.


title: Upplands Väsbyn kunta

text: 1900-luvun alkua leimasivat pienimuotoinen teollisuus, työväenliike, raittiusliike ja vapaakirkkoliike. Vuosisadan alkuvuosikymmeninä Upplands Väsby kasvoi voimakkaasti kahden yrityksen, sprii- ja petroolikeittimiä valmistavan Optimuksen ja Wäsby Verkstäderin (myöhemmin Svenska Metallverken, sitten Gränges SM) ansiosta. Metallverken rakennutti alueelle suuret ”tähtitalot” ("stjärnhus"), kerrostaloryhmän johon muuttivat asumaan erityisesti Suomen rannikon ruotsinkielisiltä alueilta tulleet uudet tehdastyöntekijät perheineen.


title: Upplands Väsbyn kunta

text: Arlandan lentokentän rakentamisen yhteydessä kunta kasvoi valtavan nopeasti 1960- ja 1970-luvuilla. Vuonna 1972 Upplands Väsbyhyn perustettiin Maraboun makeistehdas, jonka nuoresta ja naisvaltaisesta työvoimasta 1980-luvun lopulla yli puolet oli suomalaissiirtolaisia.Kunnalla on yksi ystävyyskunta:


title: Upplands Väsbyn kunta

text: Vuodesta 2016 alkaen kunta on jaettu seuraaviin piireihin:


title: Upplands Väsbyn kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Upplands Väsbyn kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Sun Myung Moon

text: Sun Myung Moon (, alun perin Mun Yong-myeong; 25. helmikuuta 1920 – 3. syyskuuta 2012) oli korealainen uskonnollinen johtaja, joka perusti Yhdistymiskirkon eli moonilaisuuden vuonna 1954. Hän perusti myös The Washington Times -sanomalehden 1982.


title: Sun Myung Moon

text: Moon syntyi nykyisen Pohjois-Korean alueella. Hänen perheensä oli lähinnä kungfutselainen, mutta kääntyi kristinuskoon Moonin ollessa lapsi. Moon kertoo nähneensä pääsiäisaamuna 1935 ilmestyksen, jossa Jeesus pyysi häntä viimeistelemään tämän aloittaman työn ihmiskunnan pelastamiseksi. Moon opiskeli Soulissa ja Japanissa palaten toisen maailmansodan jälkeen Koreaan.


title: Sun Myung Moon

text: Pohjois-Korean viranomaiset pidättivät Moonin, joka tuomittiin vuonna 1948 viideksi vuodeksi pakkotyöleirille. Omien sanojensa mukaan hän selvisi hengissä Jumalan suojeluksella. Hänet vapautettiin jo 1950. Vuonna 1954 hän perusti eteläisessä Koreassa Yhdistymiskirkon. Tietyt sosiologit ja uusien uskonnollisten liikkeiden tutkijat ovat väittäneet kirkon perustuvan karismaattiseen johtajuuteen.


title: Sun Myung Moon

text: Moon meni 1960 naimisiin kolmannen vaimonsa, juuri 17 vuotta täyttäneen Hak Ja Hanin kanssa. Pari sai 14 lasta, joihin Yhdistymiskirkko viittaa ”Todellisina lapsina”. Mooniin ja Haniin puolestaan viitataan ”Todellisina vanhempina”. Moon vieraili Yhdysvalloissa ensimmäistä kertaa 1965 ja muutti sinne asumaan 1971. Moon jäi kiinni täytettyään tuloveroilmoituksia tahallisesti väärin ja sai vuonna 1982 sakon ja vankeusrangaistuksen. 1990-luvulla hän sai maksettavakseen korvauksia Japanissa syyllistyttyään varojenkeruuseen laittomin keinoin. Moonin kuudes poika Young Jin kuoli 1999 pudottuaan ikkunasta. Poliisiraportin mukaan kuolema oli itsemurha, mutta Moon ei hyväksynyt tätä teoriaa.


title: Sun Myung Moon

text: Sun Myung Moon tapasi Pohjois-Korean johtajan Kim Il-sungin vuonna 1991 liiketoimen merkeissä. Moon kannatti Koreoiden yhdistymistä.


title: Sun Myung Moon

text: Moon ilmoitti olevansa Messias ja sanoi, että hänen opetuksensa ovat auttaneet Hitleriä ja Stalinia ”uudelleensyntymään uusina persoonina”.


title: Sun Myung Moon

text: Moon tuomittiin 1980-luvun alussa Yhdysvalloissa vuodeksi vankilaan veropetoksista, ja 1990-luvulla hänen yrityksensä joutuivat vaikeuksiin.


title: Sun Myung Moon

text: Kirkkoa on epäilty jäsenten hyväksikäytöstä ja aivopesusta. Iso-Britannia määräsi Moonille maahantulokiellon vuoteen 2005 asti. Moon nimesi Yhdysvallat "helvetiksi maan päällä" ja palasi pettyneenä Koreaan.


title: Sun Myung Moon

text: Sun Myung Moon loukkaantui vuonna 2008, kun hänen helikopterinsa syöksyi Etelä-Koreassa vuorelle ja syttyi palamaan. Helikopterissa oli myös Moonin vaimo muiden perheenjäsenten kanssa. Kukaan ei kuollut turmassa.


title: Sun Myung Moon

text: Elokuun 14. 2012 Moon meni hoitoon Korean Katolisen Yliopiston sairaalaan Souliin sairastettuaan keuhkokuumetta. Seuraavana päivänä ilmoitettiin hänen olevan kuolemansairas ja siirrettiin tehostettuun hoitoon.


title: Sun Myung Moon

text: 31. elokuuta 2012 Moon siirrettiin kotinsa lähellä sijaitsevaan kirkon omistamaan sairaalaan Soulin pohjoispuolelle tärkeiden elinten toiminnan lakattua. Moon kuoli syyskuun 3. päivän 2012 aamuna 92-vuotiaana.


title: World Series of Poker 1973

text: World Series of Poker 1973 oli historiansa neljäs. Kauden aikana järjestettiin yhdeksän turnausta, mestaruusturnaus mukaan lukien. Mestaruusturnauksen voitti Walter "Puggy" Pearson, jolle mestaruusturnauksen voitto oli hänen ensimmäisensä. Turnaukseen osallistui 13 pelaajaa.


title: Hiirenporras

text: Hiirenporras eli soreahiirenporras ("Athyrium filix-femina") on yleinen saniainen.


title: Hiirenporras

text: Soreahiirenportaan pystyhköstä maavarresta nousee kimppuina 30–100 cm pitkiä lehtiä. Lehtiruoti on suomuinen ja on noin 1/8–1/4 lehtilavan pituudesta. Lapa on kapeanpuikea tai kapean vastapuikea ja kahteen kertaan parilehdykkäinen. Pikkulehdykät ovat ruodittomia, kapeanpuikeita, sahalaitaisia tai pariliuskaisia. Lehdyköitten tyvipuoliskon pikkulehdykät ovat vastakkain ja tylppätyvisiä. Lehdyköitten alapinnalla olevat itiöpesäkeryhmät ovat soikeita, usein kaarevia ja katesuomuisia. Suomessa soreahiirenportaan itiöt kypsyvät heinä-elokuussa.


title: Hiirenporras

text: Laji muistuttaa eniten monia suurikokoisia alvejuurilajeja, kuten etelänalvejuurta ("Dryopteris dilatata"), isoalvejuurta ("Dryopteris expansa") ja kivikkoalvejuurta ("Dryopteris filix-mas").


title: Hiirenporras

text:
Soreahiirenporrasta ja sen alalajeja kasvaa laajalla alueella Euraasiassa ja Pohjois-Amerikassa. Lajia tavataan koko Euroopassa Ukrainan ja Venäjän kaakkoisia aroalueita ja Pohjois-Euroopan arktisia alueita lukuun ottamatta. Levinneisyysalue jatkuu laikuttaisena läpi Keski-Aasian ja Siperian Pohjois-Kiinaan ja -Japaniin asti. Pohjois-Amerikassa laji on levittäytynyt toisaalta mantereen itä- ja keskiosiin, ja toisaalta mantereen länsiosiin Kaliforniasta Alaskaan. Vähäisempiä havaintoja soreahiirenportaasta on myös muun muassa Pohjois-Afrikasta ja Turkista. Suomessa soreahiirenporras on hyvin yleinen laji maan etelä- ja keskiosissa, mutta harvinaistuu pohjoiseenpäin mennessä. Tunturi-Lapissa laji on jo varsin harvinainen laji.
Soreahiirenporras kasvaa kosteissa metsissä, etenkin purojen varsilla lehtometsässä. Tyypillisiä kasvupaikkoja ovat saniaislehdot, rantalehdot, soistuvat lehdot, lehto- ja lähdekorvet ja tunturien alapaljakan rehevät niityt. Lajia voi tavata myös ojissa ja kivikasojen liepeillä.


title: Hiirenporras

text: Soreahiirenporrasta käytetään puutarhojen koristekasvina, ja siitä on jalostettu useita lajikkeita.


title: Hiirenporras

text: Hiirenporras on tuoreena myrkyllinen, mutta keitettynä sen maavarsia ja nuoria versoja voi syödä, ja niitä on käytetty hätäravintona.


title: Kvartetti (näytelmä)

text: Kvartetti on Ronald Harwoodin kirjoittama näytelmä, joka kertoo ikääntyneistä ja hieman dementoituneista oopperalaulajista, jotka asuvat taiteilijoille tarkoitetussa vanhainkodissa. Se sai ensi-iltansa Guildfordissa 1999. Harwood sai idean näytelmään nähtyään televisiosta dokumentin, joka kertoi oopperalaulajien vanhainkodiksi muutetusta Verdin talosta Milanossa.


title: Kvartetti (näytelmä)

text: "Kvartetista" on myös tehty samanniminen elokuva, jonka tuotti BBC ja jonka ohjasi Dustin Hoffman. Pääosissa on Maggie Smith, Billy Connolly, Tom Courtenay ja Pauline Collins. Aiemmin elokuvaan kiinnitetty Albert Finney joutui jättämään projektin sairauden vuoksi, ja Billy Connolly valittiin Wilfredin rooliin rooliin. Myös Peter O'Toole oli yksi vaihtoehto Wilfrediksi, mutta kieltäytyi kunniasta. Elokuvan kuvaukset aloitettiin syyskuussa 2011 ja ensi-ilta oli vuonna 2012.


title: Kvartetti (näytelmä)

text: Kvartetin Suomen ensi-ilta oli 31. tammikuuta 2002 Helsingin kaupunginteatterissa ja pääosia esittivät alkuperäiskokoonpanossa Kyllikki Forssell, Ritva Valkama, Lasse Pöysti ja Pentti Siimes. Suomennoksen on tehnyt Kersti Juva ja näytelmän ohjannut Neil Hardwick. Näytelmä oli erittäin suosittu alusta lähtien. Kvartetin esittämisessä oli muutaman kuukauden tauko vuodenvaihteessa 2007–2008 Pentti Siimeksen sairastelun vuoksi. Kvartetti palasi takaisin teatterin ohjelmistoon helmikuussa 2008, jolloin Pentti Siimeksen korvasi Antti Litja. Kvartetin viimeinen esitys nähtiin 9. huhtikuuta 2011, ja lokakuulle 2011 suunnitellut kolme esitystä peruttiin syyskuussa. Yhteensä esityskertoja oli 481 ja näytelmän näki 166 958 katsojaa.


title: Deutschland-luokka

text: Deutschland-luokka oli Kriegsmarinen kolmen 1933-1936 palvelukseen otetun taskutaistelulaivan muodostama alusluokka, jonka alukset valmistettiin . Luokasta käytetty ”taskutaistelulaiva”-nimitys oli englantilaisten antama, osin halveksiva ja osin kunnioittava. Saksalaiset kutsuivat aluksia nimellä "Panzerschiffe" eli panssarilaivoiksi.


title: Deutschland-luokka

text: Alukset rakennettiin nimellisesti Versailles'n rauhansopimuksen Saksan laivastolle asettamien rajoitusten mukaisesti. Erityisesti alusten uppouma ei saanut ylittää 10 000 tonnia. Saksa ei saanut rakentaa uusia laivoja ennen kuin sen laivaston vanhin alus "SMS Preussen" ylitti 20 vuoden iän vuonna 1922. Vaikka suunnittelutyö aloitettiin jo 1920, Saksan talousromahdus hidasti uusien laivojen hankkimista, mitä lykättiin vuoden 1928 valtiopäivävaalien jälkeiseen aikaan. Etenkin sosiaalidemokraatit ja kommunistit vastustivat uusien alusten hankintaa, mutteivät pystyneet pysäyttämään projektia.


title: Deutschland-luokka

text: Suunnitelmien selvitessä liittoutuneille, ulkovallat yrittivät vielä pysäyttää projektin, ja tarjosivat Saksan ottamista mukaan Washingtonin laivastosopimukseen joka olisi sallinut rakentaa 36 000 tonnin laivoja yhteensä korkeintaan 127 000 tonnin edestä. Tämä olisi kuitenkin ylittänyt Versailles'n rauhan rajoitukset ja Ranska vastusti myönnytysten antamista Saksalle.


title: Deutschland-luokka

text:
Alusten pääaseistukseksi tuli kuusi 283 mm 28 cm SK L/52 C28 -tykkiä sijoitettuna kahteen C28 torniin ja niiden apuaseina oli kahdeksan 15 cm SK L/55 C28 -tykkiä C28 torneissa. Ilmatorjunta-aseina "Deutschlandilla" oli kolme 8,8 cm C13 -ilmatorjuntatykkiä, jotka korvattiin 1934-1935 kuudella 8,8 cm Flak L/75 C32 -tykillä, jotka oli asennettu vakautettuna pareittain kolmiakseliseen C31 asennuksina. Nämä korvattiin myöhemmin kuudella 10,5 cm Flak L/65 C33 -tykeillä asennettuina samoihin jalustoihin.
Keveänä ilmatorjuntakalustona oli kahdeksan 3,7 cm Flak L/83 C30 -tykkiä kaksiputkisina C30 asennuksina ja kahdeksan 2 cm Flak L/65 C30 -tykkiä C30 asennuksina.


title: Deutschland-luokka

text: Painoa vähennettiin kehittyneillä valmistusmenetelmillä. Yksinomaan hitsauksen käyttö niittauksen sijaan säästi 15 prosenttia painosta, mitä käytettiin noin 90 prosentissa saumoja. Valmistuksessa käytettiin pääosin ST52-terästä ja toisarvoisissa paikoissa ST45-terästä ja alumiinia. Aluksessa on 92 prosenttisesti kaksoispohja. Krupp toimitti aluksen hitsattavaksi panssaroinniksi KC ja KNC -terästä. Vähemmän tärkeissä paikoissa käytettiin panssarointina nikkeliterästä.


title: Deutschland-luokka

text: Voimanlähteenä käytettiin kahta 9-sylinteristä MANin valmistamaa dieselmoottoria. Alusten uppouma pysyi kohtuullisesti säädetyissä rajoissa ensimmäisenä valmistunut "Deutschlandin" uppouma oli 10 800 tonnia ja myöhemmin valmistuneet kymmenisen prosenttia lisää. Täydessä lastissa "Deutschlandin" uppouma oli kuitenkin 14 520 tonnia.


title: Twister (peli)

text: Twister on yhdysvaltalaisen Hasbro-yhtiön suunnittelema fyysisiä kykyjä edellyttävä peli.


title: Twister (peli)

text: Twisterissä pelaajat asettuvat muoviselle alustalle, jolla on erivärisiä ympyröitä. Joku arpoo värin sekä raajan, joka pitää sijoittaa arvotun värin mukaiseen palloon. Häviäjä on se pelaaja, jonka tasapaino pettää ensimmäisenä. Suositeltu pelaajamäärä on kahdesta neljään.


title: Twister (peli)

text: Pelin alkuperäinen nimi oli Pretzel.


title: Radioluminesenssi

text: Radioluminesenssi on luminesenssi-ilmiö, joka syntyy kun tiettyjä aineita altistetaan ionisoivalle säteilylle, kuten alfa-, beta- ja gammasäteilylle. Ionisoiva säteily virittää aineen atomien elektronit viritystiloille, joiden purkautuessa syntyy valoa. Radioluminesenssi-ilmiötä hyödynnetään tietyissä itsestään hohtavissa aineissa, joihin on sekoitettu jotain radioaktiivista ainetta, kuten tritiumia tai aikaisemmin käytettyä radiumin isotooppia 226, ja jotain radioluminesenssiä mahdollistavaa ainetta, kuten sinkkisulfidia (ZnS). Tässä esimerkissä radioaktiivisen radium-226 isotoopin ionisoiva säteily toimii sinkkisulfidin viritystilan aiheuttajana. Viritystilan purkautuessa vapautuu energiaa valon muodossa, eikä ulkoista energianlähdettä tarvita.


title: Radioluminesenssi

text: Tritiumin radioluminesenssia voidaan hyödyntää esimerkiksi kompasseissa, SUSAT-kiikaritähtäimissä, kellotaulujen pimeässä valaisevissa osissa tai joissakin avaimenperissä. Näissä käytetään GTLS-lasiputkea (). GTLS on umpinainen lasiputki, jonka sisäpuoli on pinnoitettu fosforilla ja täytetty tritiumkaasulla (vedyn radioaktiivinen isotooppi eli H). Tritiumin radioaktiivisessa hajoamisessa siitä irtoaa matalaenergisiä betahiukkasia. Betahiukkaset reagoivat fosforipinnoitteen kanssa, mikä tuottaa jatkuvan hohteen. GTLD-laite () on väline, jossa on yksi tai usempi tällainen GTLS-lasikapseli.


title: Radioluminesenssi

text: GTLS-lasikapselin rikkoutuminen voi aiheuttaa haittaa terveydelle. Tritiumkaasu haihtuu melko nopeasti, jos kapseli rikkoutuu ja tritium vuotaa ulos hyvin ilmastoidussa tilassa. Lasinsirut ja fosfori sekä niihin jäävä superraskas vesi, jota kapselissa myös on hieman, sen sijaan ovat edelleen aktiivisia.


title: Radioluminesenssi

text: Tritiumvalaisua käytetään joissakin hätäuloskäyntien kylteissä (). Tällainen hätäpoistumistien merkki on yleensä sellainen, jossa lukee sana "exit" ja jonka kirjaimet hehkuvat pimeässä vihreinä tai punaisina. Tritium-valaistuja hätäuloskäynnin merkkejä on käytössä Yhdysvalloissa. Euroopassa tavallisemmin käytössä oleva hätäpoistumistien merkki on kuitenkin 1985 käyttöön otettu ISO-standardin mukainen "vihreä juokseva mies".


title: Tió de Nadal

text: Tió de Nadal (myös "Tió" tai "Tronca") on katalaanien jouluperinteeseen liittyvä myyttinen hahmo. Se on tyypillisesti kahdella tai neljällä tikkujalalla seisova halko, johon on maalattu pyöreä leveästi hymyilevä naama. "Tió" pannaan joulukuun alussa esille kotiin sekä ruokitaan ja peitellään joka yö, ettei sille tulisi nälkä ja kylmä. Jouluna sitä hakataan kepeillä ja sen käsketään "kakata" lahjoja. Samalla lauletaan tapahtumaa varten tehtyä laulua, joka kuuluu esimerkiksi seuraavasti:


title: Tió de Nadal

text: Lauloja on myös monia muita. Laulun sanojen "caga tió" kohdalla halkoa lyödään erityisen lujasti. Laulun loputtua halkoa peittävän peiton alta otetaan lahja ja avataan se. Tämän jälkeen laulu aloitetaan uudelleen alusta.


title: Metyylikloridi

text: Metyylikloridi on orgaaninen yhdiste (orgaaninen halogeeni), joka on normaaliolosuhteissa (0 °C) olomuodoltaan väritön kaasu. Sen molekyylikaava on CHCl. Metyylikloridista käytetään myös nimitystä "kloorimetaani" tai "monokloorimetaani".


title: Metyylikloridi

text: Metyylikloridin moolimassa on 50,49 g/mol, sulamispiste −97,6 °C, kiehumispiste -24,2 °C, suhteellinen tiheys 0,92 g/cm (vesi = 1,0 g/cm), liukoisuus veteen (25 °C) 0,5 g/100 ml, itsesyttymislämpötila 632 °C ja CAS-numero 74-87-3.


title: Metyylikloridi

text: Metyylikloridia tuotetaan pääasiassa metaanin ja kloorikaasun välisellä reaktiolla. Toinen tapa valmistaa yhdistettä on metanolin ja suolahapon välinen reaktio.


title: Metyylikloridi

text: Yhdistettä voidaan käyttää puudutukseen, orgaanisessa synteesissä, uutossa liuottimena ja kylmäaineena jäähdytyskoneissa. Metyylikloridia käytetään myös konteissa haitallisten eliöiden kulkeutumisen estämiseen maasta toiseen.


title: Metyylikloridi

text: Lyhytaikainenkin altistuminen voi johtaa tajuttomuuteen sekä työhygieenistä raja-arvoa selvästi suuremmille pitoisuuksille altistuminen voi johtaa maksan, verenkiertoelimistön ja munuaisten vaurioitumiseen. Pitkäaikaisesta tai toistuvasta altistumisesta metyylikloridille voi seurata vaikutuksia keskushermostossa, johtaen käyttäytymistesteillä havaittaviin vaikutuksiin. Eläinkokeiden perusteella metyylikloridi saattaa vahingoittaa ihmisen lisääntymistä tai kehitystä.


title: Suomen Syöpäyhdistys

text: Suomen Syöpäyhdistys ry on suomalainen kansanterveysjärjestö, jonka tavoitteena on ehkäistä syövän aiheuttamia haittoja. Suomen Syöpäyhdistys on samalla kertaa sekä asiantuntijaorganisaatio, potilaiden puolesta puhuja että kansanterveyden ohjelmia suunnitteleva ja toteuttava järjestö. Järjestö ylläpitää verkkosivuja, julkaisee lehteä ja kokoaa yhteen erilaisia syöpäpotilaan arkea helpottavia palveluita, kuten neuvontaa ja kuntoutusta.


title: Suomen Syöpäyhdistys

text: Suomen Syöpäyhdistys on kattojärjestö, joka koostuu 12 maakunnallisesta syöpäyhdistyksestä sekä viidestä valtakunnallisesta potilasjärjestöstä, mutta sillä on myös omaa, valtakunnallista toimintaa, kuten terveyspalvelut, neuvonta, terveyden edistäminen ja viestintä. Lisäksi yhdistys ylläpitää Suomen Syöpärekisteriä ja sen yhteydessä toimivat Syöpäsäätiö ja Syöpätautien tutkimussäätiö, jonka hallinnosta ja tiedotuksesta Suomen Syöpäyhdistyksen henkilöstö on vastuussa. Suomen Syöpäyhdistyksen kokonaisjäsenmäärä on noin 130 000, mikä tekee siitä yhden Suomen suurimmista alan järjestöistä. Valtaosa jäsenistä on maakunnallisissa syöpäyhdistyksissä, joita on Ahvenanmaalta Rovaniemelle.


title: Suomen Syöpäyhdistys

text: Suomen Syöpäyhdistys on perustettu vuonna 1936. Sen yhteyteen perustettiin vuonna 1948 Syöpäsäätiö, jonka yhteydessä puolestaan toimii vuonna 1969 perustettu Syöpätautien Tutkimussäätiö. Syöpäsäätiölle lahjoitetuista varoista 90 % menee syöpäsairauksien tutkimukseen. Vuonna 2015 Syöpäsäätiön tuki tieteelle oli yli viisi miljoonaa euroa. Syöpäyhdistys on kehittänyt kuntoutuskurssitoimintaa ja syöpään liittyvää neuvontaa. Se on myös pannut alulle kaikki Suomessa kansanterveystyönä tehtävät syöpäseulonnat: kohdunkaulan syövän seulontaohjelma alkoi 1960-luvulla, rintasyövän mammografiaseulonnat 1980-luvulla ja suolistosyöpien seulonnat 2000-luvulla. Yhdistys on rahoittanut Pohjoismaiden ensimmäisen palliatiivisen hoidon professuurin Tampereelle ja tukenut professuureja Tampereen ja Turun yliopistoissa. Se on perustanut saattohoitokoteja. Ensimmäinen saattohoitokoti perustettiin Pirkanmaalle ja samana vuonna Helsinkiin Terhokoti. Lounais-Suomen Syöpäyhdistys on ollut perustamassa saattohoitokotia Turkuun (Karinakoti).


title: Suomen Syöpäyhdistys

text: Suomen Syöpäyhdistyksessä ja sen jäsenjärjestöissä työskentelee yhteensä noin 200 henkilöä. Keskustoimistossa Helsingissä on töissä vajaa 70 ihmistä. Yhdistyksen valtuuskunta koostuu puheenjohtajasta ja 26 jäsenestä, joilla kullakin on henkilökohtainen varajäsenensä. Suomen Syöpäyhdistyksen hallituksen puheenjohtajana toimii professori Teuvo Tammela. Järjestön pääsihteeri on lääketieteen tohtori, dosentti Sakari Karjalainen.


title: Suomen Syöpäyhdistys

text: Suomen Syöpäyhdistys on Syöpäjärjestöjen valtakunnallinen kattojärjestö. Yhdistys toteuttaa terveyden edistämistä sekä tiedottaa suomalaisille, miten syöpää voidaan ehkäistä ja syöpävaaraa alentaa. Yhdistys toimii myös potiladen etujen puolestapuhujana. Keskeisiä teemoja syövän ehkäisyssä ovat tupakoinnin vähentäminen, auringon ultraviolettisäteilyn ihosyöpävaara sekä painonhallinta ja fyysinen aktiivisuus.


title: Suomen Syöpäyhdistys

text: Lisäksi Suomen Syöpäyhdistys koordinoi Raha-automaattiyhdistyksen tukemaa nuorten tupakoinnin vähentämis- ja ennaltaehkäisyhanketta Suomessa. Yhdistys toteuttaa lukuisia nuorille suunnattuja kampanjoita vuosittain.


title: Suomen Syöpäyhdistys

text: Syöpäyhdistyksen yhteydessä toimii vuonna 1952 perustettu syöpätautien tilastollinen ja epidemiologinen tutkimuslaitos Suomen Syöpärekisteri, jonka yhteydessä toimii Joukkotarkastusrekisteri. Joukkotarkastusrekisteri varmistaa syöpäseulontojen toimivuutta ja laatua. Se huolehtii seulontakutsuista, tutkii niiden peittävyyttä ja arvioi toiminnan laatua.


title: Suomen Syöpäyhdistys

text: Suomen Syöpäyhdistys ja sen yhteydessä toimivat säätiöt ja tutkimuslaitokset tunnetaan paremmin nimellä Syöpäjärjestöt. Se on markkinointinimi kokonaisuudelle, jolla on laaja vaikutus suomalaiseen yhteiskuntaan. Suomen Syöpäyhdistys on Pohjoismaiden syöpäunionin (NCU), Euroopan syöpäjärjestöjen (ECL) ja Maailman syöpäunionin (UICC) jäsenjärjestö.


title: Suomen Syöpäyhdistys

text:
Suomen Syöpäyhdistys julkaisee mm. "Syöpä-Cancer"-aikakauslehteä, vuosikertomusta sekä tieteellistä julkaisua "Focus Oncologiae".
Suomen Syöpäyhdistys on jäsenenä kansainvälisissä järjestöissä, jotka yhdessä toimivat syövän aiheuttaman kärsimyksen vähentämiseksi ja toimivat potilaiden puolestapuhujina. Työtä tehdään järjestöjen lisäksi monenlaisissa verkostoissa.Muita yhteistyökumppaneita on paljon Suomen Syöpärekisterin kautta, koska Suomen Syöpärekisteri on arvostettu tutkimuslaitos.


title: Surunauha – Itsemurhan tehneiden läheiset

text: Surunauha ry on suomalainen järjestö, jonka tarkoituksena on tukea läheisen itsemurhan kokeneen selviytymistä ja lisätä avoimuutta itsemurhasta puhuttaessa. Toiminta perustuu itsemurhan tehneiden läheisten vapaaehtoistyönä antamaan vertaistukeen eli saman kokeneen ihmisen antamaan tukeen. Tavoitteena on myös itsemurhien ennaltaehkäisy sekä itsemurhan tehneiden läheisten syrjäytymisen ja sairastumisen ehkäiseminen.


text: Surunauha ry on perustettu vuonna 1997, ja toiminta on nykyisin Sosiaali- ja terveysjärjestöjen avustuskeskuksen tukemaa. Järjestö on poliittisesti ja uskonnollisesti sitoutumaton ja toimii pääasiassa vapaaehtoisvoimin. Surunauha-yhdistyksen tukimuotoja ovat vertaistukiryhmät eri paikkakunnilla, vertaistukipuhelin, sopeutumisvalmennus ja vertaisten verkkokeskustelu. Yhdistyksen vertaistukijat on kaikki koulutettu tehtäviinsä. Yhdistys järjestää myös seminaareja sekä muita yleisö- ja jäsentapahtumia. Yhdistyksen nimi oli alun perin Itsemurhan tehneiden läheiset ry, nykymuoto on Surunauha ry.


title: Nakajima Ki-43 Hayabusa

text: Nakajima Ki-43 Hayabusa (virallinen nimitys "Tyypin 1 hävittäjä", , Hayabusa (, "muuttohaukka"), liittoutuneiden raportointinimi "Oscar") oli keisarillisen Japanin armeijan ilmavoimien toisessa maailmansodassa käyttämä yksimoottorinen hävittäjälentokone, joka oli käytössä koko sodan ajan.


title: Nakajima Ki-43 Hayabusa

text: Nakajima Ki-43:n kehittäjänä toimi Hideo Itokawa, joka oli myöhemmin yksi Japanin avaruus- ja rakettitieteen pioneereja. Ki-43:n kehitystyö oli Nakajiman vastaus armeijan haluun Nakajima Ki-27:n korvaajaksi. Vaatimuksiin kuuluivat muun muassa 500 km/h vaakalentonopeus, 800 kilometrin toimintasäde ja nousunopeutena 5 000 metriä viidessä minuutissa.


title: Nakajima Ki-43 Hayabusa

text: Ensilento tammikuussa 1939 oli pettymys. Japanilaiset testilentäjät raportoivat koneen olevan kömpelömpi ja vain hieman nopeampi kuin Ki-27, joka sen oli tarkoitus korvata. Tämän seurauksena Nakajima tuotti sarjan uusia prototyyppejä, joista 13. sisälsi niin sanotut perhostyyppiset laskusiivekkeet. Koelennot osoittivat uusien laskusiivekkeiden parantaneen Ki-43:n kaarto-ominaisuuksia ja liikehtimiskykyä ratkaisevasti.


title: Nakajima Ki-43 Hayabusa

text: Ensimmäisen tuotantoversion nimeksi tuli Ki-43-Ia, ja toimitukset Nakajiman Otan tehtailta alkoivat huhtikuussa 1941. Alusta asti Ki-43-I:llä oli erinomainen suorituskyky aikansa vastaaviin hävittäjiin verrattuna. Koneen keveys johti hävittäjäkoneiden parhaimmistoon kuuluviin kaarto- ja nousukykyarvoihin. Voimanlähteenä toimi 925-hevosvoimainen kaksirivinen tähtimoottori Nakajima Ha-25. Potkuri oli kiinteäsäätöinen ja kaksilapainen, mutta pian se vaihdettiin säätyvälapaiseksi. Aseistuksena oli aluksi kaksi potkurikehän läpi ampuvaa 7,7 mm:n konekivääriä moottoripellityksen päällä. Koneen aseistus vaihteli kahden 7,7 mm:n, yhden 7,7 mm:n, yhden 12,7 mm;n sekä kahden 12,7 mm:n konekiväärin välillä. Alitehoinen asekuorma oli yksi Hayabusan heikkouksista, edes räjähtävillä ammuksilla ladatulla 12,7 mm konekiväärillä ei ollut tuhoisaa vaikutusta Yhdysvaltain vahvarakenteisiin koneisiin.